open-index/open-wikipedia-markdown huggingface dataset:
ସାମୟିକ ଷ୍ଟିରଏଡ ପ୍ରତ୍ୟାହାର

**ସାମୟିକ ଷ୍ଟିରଏଡ ପ୍ରତ୍ୟାହାର** (Topical steroid addiction (Q25323840)), ଯାହା **ଲାଲ ଜଳୁଥିବା ଚର୍ମ** ଏବଂ **ଷ୍ଟିରଏଡ୍ ଡର୍ମାଟାଇଟିସ୍** ଭାବରେ ମଧ୍ୟ ଜଣାଶୁଣା, ଏକ ଅବସ୍ଥା ଯେଉଁଥିରେ ଦୀର୍ଘକାଳୀନ ବ୍ୟବହାରକାରୀଙ୍କ ଷ୍ଟିରଏଡ ବ୍ୟବହାର ବନ୍ଦ ହେବା ପରେ ହୋଇପାରେ ।  ଏହାର ଲକ୍ଷଣ ମଧ୍ୟରେ ଚର୍ମର ଲାଲ ରଙ୍ଗ, ଜ୍ୱାଳା ଅନୁଭୁତି, ଚର୍ମ ଫୁଲା ଏବଂ ଗଲୁ ହୋଇପାରେ । ଏହା ପରେ ଚର୍ମର ଚୋପା ଛାଡ଼ିବା ହୋଇପାରେ । ଏହା ଷ୍ଟେରଏଡର ଏକ ନିର୍ଦ୍ଦିଷ୍ଟ ପାର୍ଶ୍ୱ ପ୍ରତିକ୍ରିୟା ବୋଲି ବିଶ୍ୱାସ କରାଯାଏ । ଚର୍ମ ବାୟୋପସି କରିବାଦ୍ୱାରା ସାଧାରଣତଃ ଉପକାର ମିଳେନାହିଁ, ଲକ୍ଷଣ ଉପରେ ରୋଗ ନିର୍ଣ୍ଣୟ ଆଧାରିତ ହୁଏ । ଏହି ଅବସ୍ଥା କିଛି ସପ୍ତାହରୁ କିଛି ବର୍ଷ ପର୍ଯ୍ୟନ୍ତ ରହିପାରେ ।

ଟପିକାଲ୍ ଷ୍ଟିରଏଡ ପ୍ରତ୍ୟାହାର ଏକ ବିରଳ ରୋଗ ଅଟେ । ପିଲାମାନଙ୍କ କ୍ଷେତ୍ରରେ କିଛି ସମ୍ଭାବ୍ୟ ଅବସ୍ଥା ଥାଇପାରେ ଓ ବୟସ୍କମାନଙ୍କ କ୍ଷେତ୍ରରେ ଏହାର ରିପୋର୍ଟ ମିଳିଛି ।  ପ୍ରଭାବିତ ରୋଗୀଙ୍କ ମଧ୍ୟରୁ ପ୍ରାୟ ୮୦% ମହିଳା ଅଟନ୍ତି।  ଚର୍ମ ହାଲୁକା ଦ୍ରବ୍ୟରେ ଷ୍ଟେରଏଡ ବ୍ୟବହାର ହେତୁ ଦୁନିଆର କେତେକ ସ୍ଥାନରେ ଏହା ଘଟିଥାଏ । ଏହାକୁ ପ୍ରଥମେ ୧୯୭୯ରେ ପ୍ରଥମେ ଏହି ବିଷୟର ବର୍ଣ୍ଣନା ହୋଇଥିଲା । ସୋସିଆଲ ମିଡିଆରେ ଏହି ବିଷୟର ଆଲୋଚନା ସାଧାରଣ ହୋଇଗଲାଣି ।

## ଆଧାର
ଏସୋଫେଜିଆଲ ଆଚାଲାସିଆ

**ଏସୋଫେଜିଆଲ ଆଚାଲାସିଆ** (ଇଂରାଜୀ ଭାଷାରେ  **Esophageal achalasia**), ଯାହାକୁ ସାଧାରଣତଃ କେବଳ **ଆଚାଲାସିଆ** କୁହାଯାଏ, ରୋଗରେ ଗ୍ରାସନଳୀ ନିମ୍ନ ଭାଗରେ ଥିବା ସ୍ମୁଥ ମାଂସପେଶୀର ସଙ୍କୋଚକ ବା ସ୍ଫିଙ୍କଟର ଖୋଲିବାରେ ବିଫଳ ହୁଏ ।। ଏହାର ଲକ୍ଷଣ ମଧ୍ୟରେ ଗିଳିବାରେ ଅସୁବିଧା, ରିଗର୍ଜିଟେସନ ବା ଗିଳିବା ଖାଦ୍ୟ ବାହାରି ଆସିବା ଏବଂ ଛାତି ଯନ୍ତ୍ରଣା ହୋଇପାରେ । ଆରମ୍ଭ ସାଧାରଣତଃ ଧୀରେ ଧୀରେ ହୋଇଥାଏ । ଯଦିଓ ଚାଗାସ୍ ରୋଗ, ଡାଉନ ସିଣ୍ଡ୍ରୋମ, ଟ୍ରିପଲ୍-ଏ ସିଣ୍ଡ୍ରୋମ କିମ୍ବା ଆଚାଲାସିଆ ମାଇକ୍ରୋସେଫାଲୀ ରୋଗ ହେତୁ କେତେକ ଘଟଣା ଘଟିଥାଏ ।  ପରିବାର ମଧ୍ୟରେ ଏହି ରୋଗ କିଛି ହୋଇପାରେ । ଅସ୍ତ୍ରୋପଚାର ପରେ ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ ହୋଇପାରେ ।

## ଆଧାର
ମୈଥୁନ ଯନ୍ତ୍ରଣା

**ମୈଥୁନ ଯନ୍ତ୍ରଣା ବା ଡିସପାରେନିଆ (**ଇଂରାଜୀ ଭାଷାରେ  **Dyspareunia)** ଅବସ୍ଥାରେ ଯୌନ ସମ୍ପର୍କ ରଖିବା ସମୟରେ ଯନ୍ତ୍ରଣା ହୁଏ । ଏହି ଯନ୍ତ୍ରଣା  ବାରମ୍ବାର କିମ୍ବା ସ୍ଥାୟୀ ହୋଇପାରେ । ଏଥିରେ ଅନିଚ୍ଛାକୃତ ମାଂସପେଶୀ ସ୍ପାଜ୍ମ ବା ଅତି ସଂଙ୍କୋଚନ ହେବା ଯୋଗୁ ଯୋନୀ ଭିତରକୁ ଲିଙ୍ଗ ପ୍ରବେଶ କରିବାକୁ ରୋକିଥାଏ ଯାହା ଭାଜିନିସମସ ଭାବରେ ମଧ୍ୟ ଜଣାଶୁଣା ।

ବିପଦ କାରକଗୁଡ଼ିକ ମଧ୍ୟରେ ଅଳ୍ପ ଯୁବା ବୟସ, ଯୌନ ସମ୍ବନ୍ଧୀୟ ଅଳ୍ପ ଜ୍ଞାନ, ସମ୍ପର୍କ ସମସ୍ୟା ଏବଂ ଶାରୀରିକ ନିର୍ଯାତନା ହୋଇପାରେ । ନିରାକରଣ ସାଧାରଣତଃ ଶାରୀରିକ ପରୀକ୍ଷା ଏବଂ ଚିକିତ୍ସା ଇତିହାସ ଉପରେ ରୋଗ ନିର୍ଣ୍ଣୟ ଆଧାରିତ ହୁଏ । ଋତୁବନ୍ଦ ପରେ ପ୍ରାୟ ଅର୍ଦ୍ଧେକ ମହିଳା ମଧ୍ୟ ପ୍ରଭାବିତ ହୁଅନ୍ତି । ଏହି ଶବ୍ଦ ଗ୍ରୀକ୍ ଭାଷାର "କଷ୍ଟସାଧ୍ୟ ମିଳନ" ଶବ୍ଦରୁ ଆସିଛି ।

## ଆଧାର
ଅପର୍ଣ୍ଣା ଦୀକ୍ଷିତ

**ଅପର୍ଣ୍ଣା ଦୀକ୍ଷିତ** (ଜନ୍ମ: ୨୦ ଅକ୍ଟୋବର ୧୯୯୧) ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକ ଓ ହିନ୍ଦୀ କଥାଚିତ୍ର ଜଗତରେ କାମ କରନ୍ତି । ସୋନି ପଲ୍‌ରେ ପ୍ରସାରିତ ଧାରାବାହିକ *ୟେ ଦିଲ୍ ସୁନ୍ ରାହା ହୈ*ରେ ପୁର୍ବି ଭୂମିକା ପାଇଁ, ଲାଇଫ୍ ଓକେରେ ପ୍ରସାରିତ ଧାରାବାହିକ *କଳଶ – ଏକ୍ ବିଶ୍ୱାସ*ରେ ଦେବିକା ଭୂମିକା ପାଇଁ, କଲର୍ସ ଟିଭିରେ ପ୍ରସାରିତ ଧାରାବାହିକ *ବେପନାଃ ପ୍ୟାର୍‌*ରେ ବାଣୀ ଭୂମିକା ପାଇଁ ଏବଂ ଦଙ୍ଗଲ ଟିଭିରେ ପ୍ରସାରିତ ଧାରାବାହିକ *ପ୍ୟାର୍ କି ଲୁକା ଚୁପ୍ପି*ରେ ସୃଷ୍ଟି ଭୂମିକାରେ ଅଭିନୟ ପାଇଁ ଜଣାଶୁଣା ।

## ପ୍ରାରମ୍ଭିକ ଜୀବନ 
୧୯୯୧ ମସିହାର ଅକ୍ଟୋବର ମାସ ୨୦ ତାରିଖରେ, ସେ ଆଗ୍ରାଠାରେ ଜନ୍ମଗ୍ରହଣ କରିଥିଲେ । ତାଙ୍କ ସାନ ଭାଇ ଅଗମ ଦୀକ୍ଷିତ ମଧ୍ୟ ଜଣେ ଅଭିନେତା ।

## ଅଭିନୟ ଜୀବନ
୨୦୧୩ ମସିହାରେ, ସେ ଷ୍ଟାର୍ ପ୍ଲସ୍‌ରେ ପ୍ରସାରିତ ଧାରାବାହିକ *ମହାଭାରତ*ରେ ମହାରାଣୀ ଅମ୍ବିକା ଭୂମିକାରେ ଅଭିନୟ କରିଥିଲେ । ୨୦୧୩ ମସିହାରୁ ୨୦୧୪ ମସିହା ଯାଏଁ, ସେ ଜୀ ଟିଭିରେ ପ୍ରସାରିତ ଧାରାବାହିକ *ପବିତ୍ର ରିସ୍ତା*ରେ କାମ କରିଥିଲେ । ୨୦୧୪ ମସିହାରେ, ସେ କଲର୍ସ ଟିଭିରେ ପ୍ରସାରିତ ଧାରାବାହିକ *ମେରି ଆଶିକୀ ତୁମ୍ ସେ ହି*ରେ କାମ କରିଥିଲେ । ସୋନି ପଲ୍‌ରେ ପ୍ରସାରିତ ଧାରାବାହିକ *ୟେ ଦିଲ୍ ଶୁନ୍ ରାହା ହୈ*ରେ ପୁର୍ବି ଭୂମିକାରେ ଅଭିନୟ କରିଥିଲେ ।
### ଅଭିନୀତ ଧାରାବାହିକ
## ବ୍ୟକ୍ତିଗତ ଜୀବନ
୨୦୨୨ ମସିହାର ଜୁଲାଇ ୩ ତାରିଖରେ, ସେ ହାଡ଼ଫୁଟି ରୋଗରେ ପୀଡ଼ିତ ହୋଇଥିଲେ, ଫଳରେ ତାଙ୍କ ଅଭିନୀତ ୱେବ୍ ସିରିଜ୍ *ୱୋ ତୋ ହୈ ଅଲବେଲା* ପାଇଁ ସୁଟିଂ ବନ୍ଦ ହୋଇଥିଲା ।

## References
## External links 
* 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୧ ଜନ୍ମ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ମହିଳା କଣ୍ଡୋମ

**ମହିଳା କଣ୍ଡୋମ** (ଇଂରାଜୀ ଭାଷାରେ  **female condom**) ଯାହା **ଆଭ୍ୟନ୍ତରୀଣ କଣ୍ଡୋମ** ଭାବରେ ମଧ୍ୟ ଜଣାଶୁଣା, ହେଉଛି ଗର୍ଭଧାରଣ ଏବଂ ଯୌନ କ୍ରିୟା ସଞ୍ଚାରିତ ରୋଗ ସମୂହ (STI) ରୋକିବା ପାଇଁ ଯୌନ ସମ୍ଭୋଗ ସମୟରେ ବ୍ୟବହୃତ ଏକ ପ୍ରତିବନ୍ଧକ ଉପକରଣ । ସେଗୁଡିକ ଯୌନ କ୍ରିୟାର ୮ ଘଣ୍ଟା ପୂର୍ବରୁ ଯୋନୀପଥରେ କିମ୍ବା ମଳଦ୍ୱାରରେ ରଖାଯାଇପାରିବ ।  

ପ୍ରାଚୀନ କାଳରୁ ମହିଳା କଣ୍ଡୋମ ବ୍ୟବହାର କରାଯାଇଆସୁଛି, ଆଧୁନିକ ସଂସ୍କରଣ ୧୯୮୦ ଦଶକରେ ଲାସେ ହେସେଲଦ୍ୱାରା ବିକଶିତ ହୋଇଥିଲା । ୨୦୨୦ ସୁଦ୍ଧା ଏହା ସର୍ବଭାରତୀୟ ସ୍ତରରେ ଜନ୍ମ ନିୟନ୍ତ୍ରଣର ଏକ ଅପେକ୍ଷାକୃତ କମ୍ ବ୍ୟବହୃତ ପଦ୍ଧତି ଥିଲା । ଯୁକ୍ତରାଷ୍ଟ୍ରରେ ଏହା ଏକ ପ୍ରେସକ୍ରିପସନ୍ ଆବଶ୍ୟକ କରେ ଏବଂ ଏହାର ମୂଲ୍ୟ ପ୍ରାୟ ୨.୫ ଡଲାର ।  

## ଆଧାର
ପେସାରି

) from 1920]] 

**ପେସାରି (**ଇଂରାଜୀ ଭାଷାରେ **pessary)** ହେଉଛି ଏକ ଉପକରଣ ଯାହାକି ଗଠନମୂଳକ ସହାୟତା ପାଇଁ ଯୋନୀପଥରେ ରଖାଯାଇଥାଏ ।  ଏହା ସାଧାରଣତ ଚାପ ଜନିତ ମୂତ୍ର ଅସଂଜମତା ଏବଂ ଶ୍ରୋଣୀ ଅଙ୍ଗ ସ୍ଥାନ‌ଚ୍ୟୁତି ଚିକିତ୍ସା ପାଇଁ ବ୍ୟବହୃତ ହୁଏ । ପ୍ରାୟ ୮୫% ମହିଳାଙ୍କଠାରେ ଏକ ଉପଯୁକ୍ତ ଆକୃତିର ଉପକରଣ ମିଳିପାରିବ । 

ସେଗୁଡିକ ସାଧାରଣତଃ ଭଲ ଭାବରେ ସହ୍ୟ କରାଯାଏ । ଅନ୍ତତ ପକ୍ଷେ ପ୍ରତି ୬ ମାସରେ ଅପସାରଣ ଏବଂ ସଫେଇ ପାଇଁ ସୁପାରିଶ କରାଯାଏ, ଯାହା ନିଜେ କିମ୍ବା ସ୍ୱାସ୍ଥ୍ୟ ସେବା ପ୍ରଦାନକାରୀଦ୍ୱାରା କରାଯାଇପାରେ । କେତେକ ଦେଶରେ ସେଗୁଡିକ ବିନା ପ୍ରେସକ୍ରିପସନରେ କିଣାଯାଇପାରେ । କାନାଡ଼ାରେ ଉପକରଣଗୁଡ଼ିକର ମୂଲ୍ୟ ପ୍ରାୟ ୯୦ ଡଲାର ଏବଂ ସେଗୁଡ଼ିକ ପ୍ରାୟ ୫ ବର୍ଷ ପର୍ଯ୍ୟନ୍ତ ସଠିକ ଅବସ୍ଥାରେ ରହିଥାଏ ।

## ଆଧାର
ହଠାତ୍ ଆଘ୍ରାଣ ମୃତ୍ୟୁ ସିଣ୍ଡ୍ରୋମ

**ହଠାତ୍ ଆଘ୍ରାଣ ମୃତ୍ୟୁ ସିଣ୍ଡ୍ରୋମ** ( **SSDS** ) ରୋଗରେ କୌଣସି ପଦାର୍ଥର ଆଘ୍ରାଣ ଅପବ୍ୟବ‌ହାର ଯୋଗୁ ହଠାତ୍ ମୃତ୍ୟୁ ହୁଏ । ପଦାର୍ଥ ବ୍ୟବହାରର କିଛି ମିନିଟ୍‌ରୁ କିଛି ଘଣ୍ଟା ମଧ୍ୟରେ ଏହି ରୋଗ ଆରମ୍ଭ ହୁଏ ।  କୌଣସି ଘଟଣାରେ ହଠାତ୍ ଚକିତ ହେଲେ କିମ୍ବା ଶାରୀରିକ କାର୍ଯ୍ୟକଳାପ ଯୋଗୁ ଏହି ରୋଗ ଟ୍ରିଗର (ଶିଘ୍ର ପ୍ରତିକ୍ରିୟ) ହୋଇ ଆରମ୍ଭ ହୋଇପାରେ ।

ସାଧାରଣତଃ ବ୍ୟୁଟେନ, ପ୍ରୋପେନ ବା ଏରୋସୋଲ  ବ୍ୟବହାର ହେତୁ ଏହା ଘଟିଥାଏ ।  ଡିଫିବ୍ରିଲେସନ୍; ତଥାପି ପ୍ରାରମ୍ଭରେ ପ୍ରଭାବଶାଳୀ ହୋଇନପାରେ । ଫଳାଫଳ ସାଧାରଣତ ଖରାପ ଅଟେ | 

ଯୁକ୍ତରାଷ୍ଟ୍ରରେ ଆଘ୍ରାଣ ଯୋଗୁ ପ୍ରତିବର୍ଷ ପ୍ରାୟ ୧୦୦ରୁ ୨୦୦ ମୃତ୍ୟୁ ଘଟିଥାଏ।  ଏଗୁଡିକର ପ୍ରାୟ ଅଧା ମୃତ୍ୟୁ ହେଉଛି ଏସଏସଡିଏସ ଜନିତ । ଯୁକ୍ତରାଷ୍ଟ୍ରରେ, ଯେଉଁମାନେ ସାଧାରଣତଃ ପ୍ରଭାବିତ ଯୁବକମାନେ ଗୋରା ଲୋକ ଅଟନ୍ତି । ଏହି ରୋଗ ବିଷୟ ପ୍ରଥମେ ବ୍ୟାସ ୧୯୭୦ ମସିହାରେ ବର୍ଣ୍ଣନା କରିଥିଲେ । 

## ଆଧାର
ଆଣ୍ଟିଫସଫୋଲିପିଡ ସିଣ୍ଡ୍ରୋମ

**ଆଣ୍ଟିଫୋସଫୋଲିପିଡ ସିଣ୍ଡ୍ରୋମ** (**ଏପିଏସ୍** କିମ୍ବା **ଏପିଏଲ୍ଏସ୍** ) ହେଉଛି ଏକ ଅଟୋଇମ୍ୟୁନ ଡିଜିଜ ଯାହା ଫଳରେ ରକ୍ତ ଜମାଟ ବାନ୍ଧିବା ଏବଂ ଗର୍ଭଧାରଣ ସମୟରେ ଉପୁଜିଥିବା ସମସ୍ୟା ସୃଷ୍ଟି କରିଥାଏ । ଧମନୀ, ଶିରା କିମ୍ବା ଛୋଟ ରକ୍ତ ନଳୀରେ ରକ୍ତ ଜମାଟ ବାନ୍ଧିପାରେ । ଅନ୍ୟାନ୍ୟ ଲକ୍ଷଣ ମଧ୍ୟରେ ଚିତ୍ରିତ ଚର୍ମ, ଖରାପ ଉପଶମ ହେବା ଏବଂ ହୃତ୍‌ପିଣ୍ଡ ସମସ୍ୟା ଅନ୍ତର୍ଭୁକ୍ତ ହୋଇପାରେ ।  ବିପଦ କାରକଗୁଡ଼ିକ ମଧ୍ୟରେ ଲୁପସ୍, ହେପାଟାଇଟିସ ସି, ଲାଇମ୍, ଏବଂ ଏଚଆଇଭି/ଏଡସ ଥାଇପାରେ । ଅନ୍ତର୍ନିହିତ ପ୍ରଣାଳୀରେ ଆଣ୍ଟିବଡି ଉତ୍ପାଦନ ହୋଇ ଚର୍ବି ଅଣୁ ସହିତ ସଂଲଗ୍ନ ହୁଏ । ଅନ୍ୟାନ୍ୟ   ପଦକ୍ଷେପଗୁଡ଼ିକ ମଧ୍ୟରେ ଧୂମପାନ ବନ୍ଦ କରିବା ଏବଂ ନିୟମିତ ବ୍ୟାୟାମ କରିବା ଆବଶ୍ୟକ ହୁଏ ।

ଆଣ୍ଟିଫୋସଫୋଲିପିଡ ସିଣ୍ଡ୍ରୋମ ପ୍ରାୟ ୨୦୦୦ ଲୋକଙ୍କ ମଧ୍ୟରୁ ଜଣକ ଉପରେ ପ୍ରଭାବ ପକାଇଥାଏ । ଏହା ସାଧାରଣତଃ ୨୦ରୁ ୫୦ ବର୍ଷ ବୟସର ମହିଳାମାନଙ୍କଠାରେ ହେବା ଦେଖାଯାଏ । ୧୯୮୭ରେ ବର୍ତ୍ତମାନର ନାମ ବ୍ୟବହାର କରାଗଲା ।

## ଆଧାର
ଭାରତ ଭାଗ୍ୟ ବିଧାତା

**ଭାରତ ଭାଗ୍ୟ ବିଧାତା** (, ; ) ହେଉଛି ବଙ୍ଗଳାରେ ଏକ ପଞ୍ଚପଙ୍କ୍ତି ବିଶିଷ୍ଟ ବ୍ରାହ୍ମ ସ୍ତୁତି। ଏହା ୧୯୧୩ ମସିହାରେ ନୋବେଲ ପୁରସ୍କାର ବିଜେତା ରବୀନ୍ଦ୍ରନାଥ ଠାକୁରଙ୍କ ଦ୍ବାରା ରଚିତ ଏବଂ ସଙ୍ଗୀତ ରଚନା କରାଯାଇଥିଲା। ଏହି ଗୀତର କେବଳ ପ୍ରଥମ ଛନ୍ଦ ହିଁ ଭାରତର ଜାତୀୟ ସଙ୍ଗୀତ ଭାବରେ ଗ୍ରହଣ କରାଯାଇଛି।

## ଜନ ଗଣ ମନର ଇତିହାସ 
ଏହି କବିତାଟି ପ୍ରଥମେ ୨୭ ଡିସେମ୍ବର ୧୯୧୧ ମସିହାରେ କୋଲକାତାରେ ଅନୁଷ୍ଠିତ ଭାରତୀୟ ଜାତୀୟ କଂଗ୍ରେସର ବାର୍ଷିକ ଅଧିବେଶନର ଦ୍ବିତୀୟ ଦିନରେ ଗୀତ କରାଯାଇଥିଲା। ଏହି ଗୀତଟି ରବୀନ୍ଦ୍ରନାଥ ଠାକୁରଙ୍କ ଭାଣିଜୀ ସରଳା ଦେବୀ ଚୌଧୁରାଣୀଙ୍କ ସହିତ ସ୍କୁଲ୍ ଛାତ୍ରମାନଙ୍କ ଏକ ଗୋଷ୍ଠୀ ଭାରତୀୟ ଜାତୀୟ କଂଗ୍ରେସ ସଭାପତି ବିଶାନ ନାରାୟଣ ଧାର ଏବଂ ଅମ୍ବିକାଚରଣ ମଜୁମଦାରଙ୍କ ଭଳି ପ୍ରମୁଖ କଂଗ୍ରେସ ସଦସ୍ୟଙ୍କ ସମ୍ମୁଖରେ ପରିବେଷଣ କରିଥିଲେ।

୧୯୧୨ ମସିହାରେ, ଏହି ଗୀତଟି ଠାକୁରଙ୍କ ଦ୍ୱାରା ସମ୍ପାଦିତ ବ୍ରାହ୍ମ ସମାଜର ସରକାରୀ ପ୍ରକାଶନ ତତ୍ତ୍ୱବୋଧିନୀ ପତ୍ରିକାରେ *ଭାରତ ଭାଗ୍ୟ ବିଧାତା* ଶୀର୍ଷକରେ ପ୍ରକାଶିତ ହୋଇଥିଲା।

କୋଲକାତା ବାହାରେ, ଏହି ଗୀତଟି ପ୍ରଥମେ ଗାୟକ ନିଜେ ୨୮ ଫେବୃଆରୀ ୧୯୧୯ରେ ଆନ୍ଧ୍ର ପ୍ରଦେଶର ମାଦାନାପାଲ୍ଲେର ବେସାନ୍ତ ଥିଓସୋଫିକାଲ୍ କଲେଜରେ ଏକ ଅଧିବେଶନରେ ଗାଇଥିଲେ। ଏହି ଗୀତଟି କଲେଜ କର୍ତ୍ତୃପକ୍ଷଙ୍କୁ ମନ୍ତ୍ରମୁଗ୍ଧ କରିଥିଲା ଏବଂ ସେମାନେ ଗୀତର ଇଂରାଜୀ ସଂସ୍କରଣକୁ ସେମାନଙ୍କର ପ୍ରାର୍ଥନା ଗୀତ ଭାବରେ ଗ୍ରହଣ କରିଥିଲେ ଯାହା ଆଜି ମଧ୍ୟ ଗାନ କରାଯାଏ। ଠାକୁର ମାଦାନାପାଲ୍ଲେରେ ଗୀତର ପ୍ରଥମ ଇଂରାଜୀ ଅନୁବାଦ କରିଥିଲେ।

ଭାରତର ସ୍ୱାଧୀନତା ପ୍ରାପ୍ତ ଅବସରରେ, ଭାରତୀୟ ସମ୍ବିଧାନ ସଭା ୧୪ ଅଗଷ୍ଟ ୧୯୪୭ ମଧ୍ୟରାତ୍ରିରେ ସର୍ବଭାରତୀୟ ସଂସ୍ଥା ଭାବରେ ପ୍ରଥମ ଥର ପାଇଁ ଏକତ୍ରିତ ହେଲା ଏବଂ ଜନ ଗଣ ମନର ସର୍ବସମ୍ମତି କ୍ରମେ ଅଧିବେଶନ ସମାପ୍ତ ହେଲା।

୧୯୪୭ ମସିହାରେ ନିଉ ୟର୍କରେ ଅନୁଷ୍ଠିତ ଜାତିସଂଘ ସାଧାରଣ ପରିଷଦରେ, ଭାରତୀୟ ପ୍ରତିନିଧିମଣ୍ଡଳର ସଦସ୍ୟମାନେ ଦେଶର ଜାତୀୟ ସଙ୍ଗୀତ ଭାବରେ ଜନ ଗଣ ମନର ଏକ ରେକର୍ଡିଂ ଉପସ୍ଥାପନ କରିଥିଲେ। ସମସ୍ତ ବିଶ୍ୱରୁ ଆସିଥିବା ପ୍ରତିନିଧିମାନଙ୍କ ସମ୍ମୁଖରେ ହାଉସ୍ ଅର୍କେଷ୍ଟ୍ରା ଦ୍ୱାରା ଗୀତଟି ବାଜିଥିଲା।

୨୪ ଜାନୁଆରୀ ୧୯୫୦ରେ ଭାରତୀୟ ସମ୍ବିଧାନ ସଭା ଦ୍ୱାରା ଜନ ଗଣ ମନକୁ ଆନୁଷ୍ଠାନିକ ଭାବରେ ଭାରତର ଜାତୀୟ ସଙ୍ଗୀତ ଭାବରେ ଘୋଷଣା କରାଯାଇଥିଲା।

## ସମସ୍ତ 5 ପଙ୍କ୍ତିର ଗୀତ 
ନିମ୍ନଲିଖିତ ହିନ୍ଦୀ ଅନୁବାଦଟି ଏକ ଅସମର୍ଥିତ ଉତ୍ସରୁ ନିଆଯାଇଛି। ଅନୁବାଦ ଏବଂ ଲିପ୍ୟନ୍ତରଣ ଉଭୟେ କିଛି ଭୁଲ କରାଯାଇଛି।

ଉପରୋକ୍ତ ଅନୁବାଦ ବ୍ୟତୀତ, ଯାହା ମୂଳ ଅନୁବାଦକୁ ନିକଟରୁ ଅନୁସରଣ କରେ, ରବୀନ୍ଦ୍ରନାଥ ଠାକୁରଙ୍କ ଇଂରାଜୀରେ *ଜନ ଗଣ ମନର* ନିଜସ୍ୱ ବ୍ୟାଖ୍ୟା ଉଇକିସୋର୍ସ ମାଧ୍ୟମରେ *ଦି ମର୍ଣ୍ଣିଂ ସଂଗ ଅଫ୍ ଇଣ୍ଡିଆ* ଭାବରେ ଉପଲବ୍ଧ।

## ଏହା ମଧ୍ୟ ଦେଖନ୍ତୁ 
* ଜନ ଗଣ ମନ — ଭାରତର ଜାତୀୟ ସଙ୍ଗୀତ
* ରବୀନ୍ଦ୍ରନାଥ ଠାକୁର
* ବନ୍ଦେ ମାତରମ୍ — ଭାରତର ଜାତୀୟ ଗୀତ
* ବଙ୍କିମଚନ୍ଦ୍ର ଚଟ୍ଟୋପାଧ୍ୟାୟ
* ଜନ ଗଣ ମନ ଭିଡିଓ
* ଠାକୁରଙ୍କ ଏକ ପୂର୍ବ କବିତା (*ଆମାର ସୋନାର ବଙ୍ଗଳା*) ପରେ ବଙ୍ଗଳାଦେଶ ଜାତୀୟ ସଙ୍ଗୀତ ଭାବରେ ମନୋନୀତ ହୋଇଥିଲା।
* ଚିତ୍ତ ଜେଠା ଭୟଶୂନ୍ୟ () - ରବୀନ୍ଦ୍ରନାଥ ଠାକୁରଙ୍କ ଗୀତାଞ୍ଜଳି ଏକ ଦେଶାତ୍ମବୋଧକ କବିତା।
* ତବେ ଏକଲା ଚଲୋ ରେ () - ରବୀନ୍ଦ୍ରନାଥ ଠାକୁର ଏକ କବିତା ଏବଂ ସୁଭାଷ ଚନ୍ଦ୍ର ବୋଷ ଦ୍ବାରା ପ୍ରଚାରିତ।
* ଭାରତୀୟ ଜାତୀୟ ଶପଥ, ପିଡ୍ଡୀମାରୀ ବେଙ୍କଟ ସୁବ୍ବା ରାଓ ଦ୍ୱାରା

## ବାହାର ତଥ୍ୟ 
* The Morning Star of India

## ଆଧାର 
ଶ୍ରେଣୀ:ଭାରତ
ଶ୍ରେଣୀ:ରାଷ୍ଟ୍ରୀୟ ପ୍ରତୀକ
ଶ୍ରେଣୀ:ବଙ୍ଗାଳୀ ସଂସ୍କୃତି
ଶ୍ରେଣୀ:ଜାତୀୟ ମୁକ୍ତି ଆନ୍ଦୋଲନ
ଶ୍ରେଣୀ:ଜାତୀୟ ବାଣୀ
ତନ୍ୱୀ ଡୋଗରା

**ତନ୍ୱୀ ଡୋଗରା** ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରନ୍ତି । *ଜିଜି ମାଆ* ଧାରାବାହିକରେ ଫାଲଗୁନି ପୁରୋହିତ ଭୂମିକାରେ ଅଭିନୟ ପାଇଁ ସେ ମୁଖ୍ୟତଃ ଜଣାଶୁଣା । ସେ କଲର୍ସ ଟିଭିରେ ପ୍ରସାରିତ ଧାରାବାହିକ *ପରିଣୀତି*ରେ ନୀତି ଜୁନେଜା ଭୂମିକାରେ କାମ କରୁଛନ୍ତି ।

## ଅଭିନୟ ଜୀବନ
୨୦୧୬ ମସିହାରେ, ସେ ଜୀ ଟିଭିରେ ପ୍ରସାରିତ ଧାରାବାହିକ *ମେରି ଶାଶୁ ମାଆ*ରେ ବବିତା ଶର୍ମା ଭୂମିକାରେ ଅଭିନୟ କରିଥିଲେ ।

୨୦୧୯ ମସିହାରେ, ସେ ଷ୍ଟାର୍ ପ୍ଲସ୍‌ରେ ପ୍ରସାରିତ ଧାରାବାହିକ *ଏକ୍ ଭ୍ରମ୍... ସର୍ବଗୁଣ ସମ୍ପନ୍ନା*ରେ, ସେ କାବ୍ୟା ସିଂହାନିଆ ମିତ୍ତଲ ଭୂମିକାରେ ଅଭିନୟ କରିଥିଲେ । ୨୦୨୦ରୁ ୨୦୨୧ ଯାଏଁ ଆଣ୍ଡ୍ ଟିଭିରେ ପ୍ରସାରିତ ହେଉଥିବା ଆଧ୍ୟାତ୍ମିକ ଧାରାବାହିକ *ସନ୍ତୋଷୀ ମାଆ*ରେ, ସେ ସ୍ୱାତୀ ମିଶ୍ର ସିଂହ ଓ ବବ୍‌ଲି ଭୂମିକାରେ ଅଭିନୟ କରିଥିଲେ । ୨୦୨୨ ମସିହାରୁ, କଲର୍ସ ଟିଭିରେ ପ୍ରସାରିତ ଧାରାବାହିକ *ପରିଣୀତି*ରେ, ସେ ନୀତି ଜୁନେଜା ଭୂମିକାରେ ଅଭିନୟ କରିଥିଲେ ।

### ଅଭିନୀତ ଧାରାବାହିକ 
### ସ୍ୱତନ୍ତ୍ର ଭୂମିକା
## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ମସ୍ତିଷ୍କ-ମେରୁଦଣ୍ଡ ତରଳ ପଦାର୍ଥ କ୍ଷରଣ

**ମସ୍ତିଷ୍କ-ମେରୁଦଣ୍ଡ ତରଳ ପଦାର୍ଥ କ୍ଷରଣ ବା ସେରେବ୍ରୋସ୍ପାଇନାଲ୍ ଫ୍ଲୁଇଡ୍ ଲିକ୍** (**Cerebrospinal fluid leak/** **CSF ଲିକ୍**, **CSFL**) କୁହାଯାଏ ଯେତେବେଳେ ମସ୍ତିଷ୍କ ଏବଂ ମେରୁଦଣ୍ଡକୁ ଘେରି ରହିଥିବା ସେରେବ୍ରୋସ୍ପାଇନାଲ୍ ଫ୍ଲୁଇଡ (CSF) ଡୁରା ମ୍ୟାଟରର ଏକ ଛିଦ୍ରରୁ ବାହାରିଯାଏ ।  ଆଘାତ ଯୋଗୁ ହୋଇଥିଲେ ଲକ୍ଷଣଗୁଡ଼ିକରେ  ନାକ କିମ୍ବା କାନରୁ ସ୍ୱଚ୍ଛ ତରଳ ପଦାର୍ଥ ବାହାରେ । ପ୍ରଥମେ ୧୯୩୦ ଦଶକରେ ବିନା କାରଣର ସ୍ୱତଃସ୍ପୁର୍ତ୍ତ ମାମଲା ବର୍ଣ୍ଣନା କରାଯାଇଥିଲା ।

## ଆଧାର
ବାହବିଜ ଦୋରାବଜୀ

**ବାହବିଜ ଦୋରାବଜୀ** ଜଣେ ଭାରତୀୟ ଅଭିନେତ୍ରୀ ଓ ମଡେଲ୍ । ସେ ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକାରେ କାମ କରନ୍ତି ।

## ଅଭିନୟ ଜୀବନ
୨୦୧୦ ମସିହାରେ, ସେ *ପ୍ୟାର୍ କୀ ୟେ ଏକ୍ କାହାନୀ* ଜରିଆରେ, ଦୂରଦର୍ଶନ ଧାରାବାହିକରେ କାମ କରିବା ଆରମ୍ଭ କରିଥିଲେ । ୨୦୧୩ ମସିହାରେ, ସେ *ସରସ୍ୱତୀଚନ୍ଦ୍ର* ଧାରାବାହିକରେ କାମ କରିଥିଲେ । ସେ ହିନ୍ଦୀ ଧାରାବାହିକ *ବହୂ ହମାରୀ ରଜନୀ କାନ୍ତ*ରେ ମ୍ୟାଗି ଭୂମିକାରେ ଅଭିନୟ କରିଥିଲେ ।

## ବ୍ୟକ୍ତିଗତ ଜୀବନ
ସେ ପୁଣେ, ମହାରାଷ୍ଟ୍ରରେ ଏକ ପାର୍ସି ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜାହାଙ୍ଗୀର ଦୋରାବଜୀ ଓ ମାଆ ଫିରୋଜ ଦୋରାବଜୀ । ୨୦୧୩ ମସିହାରେ, ସେ *ପ୍ୟାର୍ କୀ ଏକ୍ କାହାନୀ*ରେ ତାଙ୍କ ସହିତ କାମ କରିଥିବା ତାଙ୍କର ସହ-ଅଭିନେତା ବିବିଆନ ଦଶେନାଙ୍କୁ ସେ ବିଭାନ କରିଥିଲେ । ୨୦୧୭ ମସିହାରେ, ଉଭୟଙ୍କର ବିବାହ-ବିଚ୍ଛେଦ ହୋଇଥିଲା ।

## ଅଭିନୀତ ଧାରାବାହିକ
## ଆଧାର 
## ବାହାର ଲିଙ୍କ୍ 
* 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୫ ଜନ୍ମ
ଶ୍ରେଣୀ:ପାର୍ସି ଅଭିନେତ୍ରୀ
ଶ୍ରେଣୀ:ପୁଣେର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ୱେବ୍ ସିରିଜ୍ ଅଭିନେତ୍ରୀ
ପୋର୍ଟ-ୱାଇନ ଦାଗ

**ପୋର୍ଟ-ୱାଇନ ଦାଗ**, ଅନ୍ୟ ନାମ **ନେଭସ୍ ଫ୍ଲାମେଅସ**, ଏକ ଜନ୍ମଜାତ ଚିହ୍ନ ଯାହା ଚର୍ମରେ ନାଲି କିମ୍ବା ବାଇଗଣୀ ରଙ୍ଗର ଦାଗ ଭାବରେ ଉପସ୍ଥାପିତ ହୁଏ ।  ଯଦିଓ ଶରୀରର ଯେ କୌଣସି ଅଙ୍ଗରେ ଦେଖାଯାଇପାରେ । ସେମାନଙ୍କର ସାଧାରଣତଃ ସୀମା ନିର୍ଦ୍ଧାରିତ ହୋଇଥାଏ ଏବଂ ସମୟ ସହିତ ଗାଢ଼ ଏବଂ ମୋଟା ହୋଇପାରେ ।

ଲେଜର ଥେରାପି ସହିତ ସେଗୁଡିକ ଉପଶମ ହୋଇପାରେ । ଜୀବନର ପ୍ରାରମ୍ଭରେ ଏହି ଥେରାପି କାର୍ଯ୍ୟକାରୀ ହେଲେ ଏହା ଅଧିକ ପ୍ରଭାବଶାଳୀ ହୁଏ । ମୁଖ୍ୟତଃ ଚେହେରା ଉପରେ ସେମାନଙ୍କର ପ୍ରଭାବ ହେତୁ ଚିନ୍ତାର କାରଣ ହୁଅନ୍ତି । ଦାଗଗୁଡ଼ିକ ଜୀବନସାରା ଅବିରତ ଭାବରେ ରହନ୍ତି ଓ ଶରୀରର ସାଧାରଣ ବୃଦ୍ଧି ସ‌ହିତ ଆନୁପାତିକ ଭାବରେ ପ୍ରଭାବିତ ଚର୍ମର ବୃଦ୍ଧି ହୁଏ । 

ତପୋର୍ଟ-ୱାଇନ ଦାଗ ଏକ ହଜାର ନବଜାତ ଶିଶୁଙ୍କ ମଧ୍ୟରୁ ୩ ଜଣକୁ ପ୍ରଭାବିତ କରିଥାଏ । ସେମାନେ ଜଣେ ବ୍ୟକ୍ତିର ଆତ୍ମବିଶ୍ୱାସ ଉପରେ ନକାରାତ୍ମକ ପ୍ରଭାବ ପକାଇପାରେ କିମ୍ବା ନକାରାତ୍ମକ ଆର୍ଥିକ ପ୍ରଭାବ ପକାଇପାରେ । ମଧ୍ୟଯୁଗ କାଳରେ ତାହା ଅଲୌକିକ କାରଣ ଯୋଗୁ ହେଉଥିବା ବିଶ୍ୱାସ କରାଯାଉଥିଲା । ଉଲ୍ଲେଖନୀୟ ମାମଲା ୧୯୯୦ ଦଶକରେ ମିଖାଇଲ୍ ଗୋରବାଚୋଭଙ୍କର ଏହି ରୋଗ ଥିଲା ।

## ଆଧାର
ଗର୍ଭାବସ୍ଥାର ଯକୃତ ପିତ୍ତସ୍ଥିରତା

**ଗର୍ଭାବସ୍ଥାର ଯକୃତ ପିତ୍ତସ୍ଥିରତା** ( **ଆଇସିପି** ), ଅନ୍ୟ ନାମ **ଗର୍ଭାବସ୍ଥାର ଜଣ୍ଡିସ,** ରୋଗରେ ଏକ ଚର୍ମ ରୋଗ ହୁଏ ଯେଉଁଥିରେ ଗଲୁ ବା କୁଣ୍ଡେଇ ହୁଏ ।  କୁଣ୍ଡେଇ ହେବା ପ୍ରାୟ  ତୀବ୍ର ହୋଇଥାଏ, ବିଶେଷତଃ ରାତିରେ, ଏବଂ ସାଧାରଣତଃ କୌଣସି ପ୍ରାରମ୍ଭିକ ଦାଗ ନଥାଏ, କୁଣ୍ଡେଇବା ଯୋଗୁ ଚର୍ମ ଭାଙ୍ଗି ଯାଇପାରେ । ଅନ୍ୟ ଲକ୍ଷଣଗୁଡ଼ିକରେ ହଳଦିଆ ରଙ୍ଗ ଏବଂ ପେଟର ଡାହାଣ ଉପର ପାଖରେ ବେଆରାମ ଲାଗେ । ଆରମ୍ଭ ସାଧାରଣତଃ ତୃତୀୟ ତ୍ରୈମାସିକରେ ହୁଏ; ଯଦିଓ ବେଳେବେଳେ ଏହା ପୂର୍ବରୁ ମଧ୍ୟ ହୋଇପାରେ ।

## ଆଧାର
ସୁବ୍ରମଣ୍ୟମ ଜୟଶଙ୍କର

**ସୁବ୍ରମଣ୍ୟମ ଜୟଶଙ୍କର** (, , , ଜନ୍ମ: ୯ ଜାନୁଆରୀ ୧୯୫୫), **ଏସ୍. ଜୟଶଙ୍କର** ନାମରେ ଅଧିକ ଜଣାଶୁଣା, ଜଣେ ଭାରତୀୟ କୂଟନୀତିଜ୍ଞ, ରାଜନେତା ଏବଂ ଲେଖକ । ସେ ୩୧ ମଇ ୨୦୧୯ରୁ ଭାରତ ସରକାର ୩୦ତମ ବିଦେଶ ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ସେ ଭାରତୀୟ ଜନତା ପାର୍ଟି ସଦସ୍ୟ ଏବଂ ୫ ଜୁଲାଇ ୨୦୧୯ରୁ ରାଜ୍ୟ ସଭା ସାଂସଦ ଅଛନ୍ତି । ପୂର୍ବରୁ ସେ ଜାନୁଆରୀ ୨୦୧୫ରୁ ଜାନୁଆରୀ ୨୦୧୮ ପର୍ଯ୍ୟନ୍ତ ବୈଦେଶିକ ସଚିବ ଭାବେ କାର୍ଯ୍ୟ କରିଥିଲେ । 

୧୯୭୭ରେ ସେ ଭାରତୀୟ ବୈଦେଶିକ ସେବା (ଆଇ.ଏଫ୍.ଏସ୍.)ରେ ଯୋଗ ଦେଇଥିଲେ ଏବଂ ୩୮ ବର୍ଷରୁ ଅଧିକ ସମୟ ଧରି କୂଟନୈତିକ କ୍ୟାରିୟରରେ ଭାରତ ଏବଂ ବିଦେଶରେ ବିଭିନ୍ନ ପଦବୀରେ କାର୍ଯ୍ୟ କରିଥିଲେ, ଯେଉଁଥିରେ ସିଙ୍ଗାପୁରରେ ହାଇ କମିଶନର (ଆଇ.ଡି୨) ଏବଂ ଚେକ୍ ଗଣରାଜ୍ୟ (ଆଇ.ଡି୪), ଚୀନ (ଆଇ.ଡି୧) ଏବଂ ଯୁକ୍ତରାଷ୍ଟ୍ର ଆମେରିକା ରାଷ୍ଟ୍ରଦୂତ ଭାବରେ କାର୍ଯ୍ୟ କରିଥିଲେ । ଜଯୟଶଙ୍କର ଏମଇଏ, ଆଣବିକ ଶକ୍ତି ବିଭାଗ ଏବଂ ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟର ଜଣେ ଅଧିକାରୀ ଥିଲେ ଯିଏ ଭାରତ-ଆମେରିକା ବେସାମରିକ ଆଣବିକ ଚୁକ୍ତି ଆଲୋଚନା କରିବାରେ ଭୂମିକା ଗ୍ରହଣ କରିଥିଲେ । ଅବସର ଗ୍ରହଣ କରିବା ପରେ, ଜୟଶଙ୍କର ସମସ୍ତ ଅବସରପ୍ରାପ୍ତ ପ୍ରଶାସନିକ କର୍ମଚାରୀଙ୍କ ପାଇଁ ବାଧ୍ୟତାମୂଳକ "କୁଲିଂ ଅଫ୍ ପିରିଅଡ଼"ରୁ ଏକ ଅସ୍ୱାଭାବିକ ଛାଡ ପାଇଥିଲେ ଏବଂ ଗ୍ଲୋବାଲ୍ କର୍ପୋରେଟ୍ ବ୍ଯାପାର ସଭାପତି ଭାବରେ ଟାଟା ସନ୍ସ ଯୋଗ ଦେଇଥିଲେ । 

ଜାନୁଆରୀ ୨୦୧୯ ରେ, ତାଙ୍କୁ ଭାରତର ଚତୁର୍ଥ ସର୍ବୋଚ୍ଚ ନାଗରିକ ସମ୍ମାନ ପଦ୍ମଶ୍ରୀ ସମ୍ମାନିତ କରାଯାଇଥିଲା । ୩୦ ମେ ୨୦୧୯ ରେ, ସେ ଦ୍ୱିତୀୟ ମୋଦୀ ମନ୍ତ୍ରାଳୟରେ କ୍ଯାବିନେଟ ମନ୍ତ୍ରୀ ଭାବରେ ଶପଥ ଗ୍ରହଣ କରିଥିଲେ । ବିଦେଶ ମନ୍ତ୍ରୀ ଭାବେ ଜୟଶଙ୍କର ଦୃଢ଼ ଏବଂ ଆକ୍ରମଣାତ୍ମକ ବିଦେଶ ନୀତି ପ୍ରଣୟନ କରିଛନ୍ତି । ଡୋକଲାମ୍ ବିବାଦ ପରେ ମଧ୍ଯ ସେ ଭାରତ ଏବଂ ଚୀନ ମଧ୍ଯର ମ୍ପର୍କକୁ ନିବିଡ଼ ଭାବରେ ବଜାୟ ରଖିଥିଲେ । ସେ ଋଷିଆ-ଯ଼ୁକ୍ରେନ୍ମ ମଧ୍ୟରେ ଯୁଦ୍ଧର ସମାପ୍ତିକୁ ସକ୍ରିୟ ଭାବରେ ସମର୍ଥନ କରିଥିଲେ ଏବଂ ମଝିରେ ଆଲୋଚନା ପାଇଁ ଆହ୍ୱାନ କରିଥିଲେ । ସେ ଅକ୍ଟୋବର ୨୦୨୩ରେ ଇସ୍ରାଏଲ ଉପରେ ହମାସ ଆକ୍ରମଣକୁ ନିନ୍ଦା କରିଥିଲେ ଏବଂ ଏହାକୁ ଏକ ଆତଙ୍କବାଦୀ ଆକ୍ରମଣ ବୋଲି କହିଥିଲେ । ଜୟଶଙ୍କର ହେଉଛନ୍ତି ଭାରତର ପ୍ରଥମ ପୂର୍ବତନ ବୈଦେଶିକ ସଚିବ ଯିଏ କ୍ୟାବିନେଟ ମନ୍ତ୍ରୀ ଭାବରେ ବିଦେଶ ମନ୍ତ୍ରାଳୟ ମୁଖ୍ୟ ଅଟନ୍ତି । 

## ପ୍ରାରମ୍ଭିକ ଜୀବନ ଏବଂ ଶିକ୍ଷା 
ଜୟଶଙ୍କର ଭାରତର ଦିଲ୍ଲୀରେ ଜଣେ ବିଶିଷ୍ଟ ଭାରତୀୟ ପ୍ରଶାସନିକ ଅଧିକାରୀ କୃଷ୍ଣସ୍ୱାମୀ ସୁବ୍ରମଣ୍ୟମ ଏବଂ ସୁଲୋଚନା ସୁବ୍ରମଣ୍ଯମ‌ଙ୍କ ଘରେ ଜନ୍ମଗ୍ରହଣ କରିଥିଲେ । ସେ ଗୋଟେ ତାମିଲ ହିନ୍ଦୁ ପରିବାରରେ ଲାଳିତପାଳିତ ହୋଇଥିଲେ । ତାଙ୍କର ଜଣେ ଭଉଣୀ, ସୁଧା ସୁବ୍ରମଣ୍ୟମ ଏବଂ ଦୁଇ ଭାଇ ଅଛନ୍ତିଃ ଐତିହାସିକ ସଞ୍ଜୟ ସୁବ୍ରମଣ୍ୟମ ଏବଂ ଆଇ.ଏ.ଏସ୍. ଅଧିକାରୀ ଏସ୍. ବିଜୟ କୁମାର, ଭାରତର ପୂର୍ବତନ ଗ୍ରାମୀଣ ବିକାଶ ସଚିବ । 

ଜୟଶଙ୍କର ଦିଲ୍ଲୀର ଦି ଏୟାର ଫୋର୍ସ ସ୍କୁଲ୍ ଏବଂ ବାଙ୍ଗାଲୋର ମିଲିଟାରୀ ସ୍କୁଲ୍, ବେଙ୍ଗାଲୁରୁରେ ନିଜର ସ୍କୁଲ୍-ଶିକ୍ଷା ସମାପ୍ତ କରିଥିଲେ । ଏହାପରେ ସେ ଦିଲ୍ଲୀର ସେଣ୍ଟ୍ ଷ୍ଟିଫେନ୍ କଲେଜରୁ ରସାୟନ ବିଜ୍ଞାନରେ ସ୍ନାତକ ଡିଗ୍ରୀ ଭି ପ୍ରାପ୍ତ କରିଥିଲେ । ସେ ରାଜନୀତି ବିଜ୍ଞାନରେ MA ଏବଂ M.Phil କରିଛନ୍ତି । ସେ ଜବାହରଲାଲ ନେହେରୁ ବିଶ୍ୱବିଦ୍ୟାଳୟରୁ ଆନ୍ତର୍ଜାତୀୟ ସମ୍ପର୍କରେ Ph.D କରିଥିଲେ ଯେଉଁଠାରେ ସେ ଆଣବିକ କୂଟନୀତିରେ ବିଶେଷଜ୍ଞ ଥିଲେ । 

## ଆଧାର 
ଶ୍ରେଣୀ:Articles containing Hindi-language text
ନ୍ୟୁରୋସିଷ୍ଟିସର୍କୋସିସ

**ନ୍ୟୁରୋସିଷ୍ଟିସର୍କୋସିସ** ହେଉଛି ପରଜୀବୀ ରୋଗ, ସିଷ୍ଟିକେରୋସିସ୍, ଯେଉଁଥିରେ ସ୍ନାୟୁ ପ୍ରଣାଳୀରେ ସିଷ୍ଟ ବିକଶିତ ହୁଏ । ଏହାର ଲକ୍ଷଣ ମଧ୍ୟରେ ବାତ, ମୁଣ୍ଡବିନ୍ଧା, ଖପୁରୀ ମଧ୍ୟରେ ଚାପ ଏବଂ ଅନ୍ୟାନ୍ୟ ସ୍ନାୟୁଗତ ସମସ୍ୟା ହୋଇପାରେ; ଯଦିଓ ଅନେକଙ୍କର କୌଣସି ଲକ୍ଷଣ ନ ଥାଏ ।  ଅସିଦ୍ଧ ରନ୍ଧନ ହୋଇଥିବା ଅନାବନା ସଂକ୍ରମିତ ଘୁଷୁରୀ ମାଂସ ଖାଇବାଦ୍ୱାରା ଲୋକମାନେ ଫିତାକୃମିଦ୍ୱାରା ସଂକ୍ରମିତ ହୁଅନ୍ତି । ବାତ ବିରୋଧୀ ଔଷଧ ମଧ୍ୟ ପ୍ରାୟ ବ୍ୟବହୃତ ହୁଏ । କେତେକ କ୍ଷେତ୍ରରେ ଅସ୍ତ୍ରୋପଚାର ଆବଶ୍ୟକ ହୋଇପାରେ । ପ୍ରତିଷେଧକ ଆକାରରେ ଘୁଷୁରିମାନଙ୍କୁ ଟୀକାକରଣ, ମନୁଷ୍ୟର ମଳ ସଂସ୍ପର୍ଶରେ ନ ଆସିବା ଏବଂ ଟିନିଆସିସ ସଂକ୍ରମିତ ମଣିଷର ଚିକିତ୍ସା କରାଯାଏ । 

ନ୍ୟୁରୋସିଷ୍ଟିସର୍କୋସିସ **୨**.୫ରୁ ୮.୩ ନିୟୁତ ଲୋକଙ୍କୁ ପ୍ରଭାବିତ କରୁଥିବା ଆକଳନ କରାଯାଇଛି ।  ଏହା ସାଧାରଣତଃ ଲାଟିନ୍ ଆମେରିକା, ଦକ୍ଷିଣ ପୂର୍ବ ଏସିଆ ଏବଂ ସାହାରା ଆଫ୍ରିକାରେ ଦେଖାଯାଏ । ଗ୍ରାମାଞ୍ଚଳରେ ଏହା ବିଶେଷ ଭାବେ ଦେଖାଯାଏ ଯେଉଁଠାରେ ସଠିକ୍ ପରିମଳର ଅଭାବ ରହିଛି । କର୍ମକାରୀ (ପାରେନ‌କାଇମାଲ) ରୋଗ ତୁଳନାରେ ଅଣକର୍ମକାରୀ (ଏକ୍ସଟ୍ରାପାରେନ‌କାଇମାଲ) ରୋଗରେ ମୃତ୍ୟୁ ହେବାର ଆଶଙ୍କା ଅଧିକ ରହେ । ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଏକ ଅବହେଳିତ ଉଷ୍ଣକଟିବନ୍ଧିୟ ରୋଗ ।

## ଆଧାର
ହେପାଟୋରେନାଲ ସିଣ୍ଡ୍ରୋମ

**ହେପାଟୋରେନାଲ ସିଣ୍ଡ୍ରୋମ** (ଇଂରାଜୀ ଭାଷାରେ **Hepatorenal syndrome/** **HRS** ) ରୋଗରେ ଯକୃତ ସମସ୍ୟା ଥିବା ଲୋକଙ୍କର ବୃକ୍‌କ କାର୍ଯ୍ୟ ମଧ୍ୟ ଖରାପ ଦିଗକୁ ଯାଏ । ଏହାର ଲକ୍ଷଣ ମଧ୍ୟରେ କମ ମୂତ୍ର ବାହାରିବ, ଥକ୍କା, ଅଇ, ଜଣ୍ଡିସ୍ (ହଳଦିଆ ଚର୍ମ) ଏବଂ ଦ୍ୱନ୍ଦ୍ୱ ହୋଇପାରେ । 

ହେପାଟୋରେନାଲ ସିଣ୍ଡ୍ରୋମ ବର୍ଷକୁ ପ୍ରାୟ ୪% ଲୋକଙ୍କୁ ଯକୃତ ଜନିତ ସମସ୍ୟାରେ ପ୍ରଭାବିତ କରିଥାଏ । ଏହି ରୋଗ ପ୍ରଥମେ ୧୮ ଦଶକର ଶେଷରେ ଫ୍ରିରିକ୍ସ ଏବଂ ଫ୍ଲିଣ୍ଟଦ୍ୱାରା ଚିହ୍ନଟ ହୋଇଥିଲା ।

## ଆଧାର
ବାଇକସ୍ପିଡ ଆଓର୍ଟିକ ଭଲ୍‌ଭ

**ବାଇକସ୍ପିଡ ଆଓର୍ଟିକ ଭଲ୍‌ଭ** (ଇଂରାଜୀ ଭାଷାରେ **Bicuspid aortic valve/** **BAV**) ହେଉଛି ହୃତ୍‌ପିଣ୍ଡର ଏକ ରୂପ ଯେଉଁଥିରେ ଆଓର୍ଟିକ୍ ଭଲ୍‌ଭରେ ସାଧାରଣଃ ତିନି-ଲିଫଲେଟ/ପତ୍ର (ଟ୍ରାଇକ୍ରସପିଡ୍) ଥିବା ବଦଳରେ ଦୁଇ-ଲିଫଲେଟ/ପତ୍ର (ବାଇକସପିଡ୍) ଥାଏ । ପ୍ରାରମ୍ଭରେ ସାଧାରଣତଃ କୌଣସି ଲକ୍ଷଣ ନଥାଏ ଓ କେବଳ ହୃତ୍‌ପିଣ୍ଡ ମରମର ଶୁଣାଯାଏ । ସମୟକ୍ରମେ ଏହା ଜଟିଳ ହୋଇ ଥୋରାସିକ୍ ଆଓର୍ଟିକ୍ ଆନିଉରିଜମ ଅନ୍ତର୍ଭୂକ୍ତ ହୋଇପାରେ, ଯାହା ଅଧା ଲୋକଙ୍କଠାରେ ଦେଖାଯାଏ; ଆଓର୍ଟିକ ଡିସେକସନ, ଆର୍ଟିକ୍ ଷ୍ଟେନୋସିସ୍ ବା ପ୍ରତ୍ୟାବର୍ତ୍ତନ, ସଂକ୍ରାମକ ଏଣ୍ଡୋକାର୍ଡାଇଟିସ, ହୃଦ୍‌ପାତ ଏବଂ ହଠାତ୍ ମୃତ୍ୟୁ ହୋଇପାରେ ।

ଏହି ରୋଗ ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ ଆସିପାରେ, ପ୍ରାୟ ଏକ ଅଟୋସୋମାଲ ପ୍ରାଧାନ୍ୟ ଭାବରେ ଓ ସ୍ୱତଃସ୍ପୁର୍ତ୍ତ ଭାବରେ ହୋଇପାରେ । ଏହା ମହିଳାମାନଙ୍କ ଅପେକ୍ଷା ପୁରୁଷମାନଙ୍କରେ ୩ ଗୁଣ ଅଧିକ ହୁଏ ।

## ଆଧାର
ବିଜୟପାଲ ବଘେଲ

**ବିଜୟପାଲ ବଘେଲ** ଜଣେ ଭାରତୀୟ ପରିବେଶ କର୍ମକର୍ତ୍ତା । ସେ ପାଖାପାଖି ଏକ ନିୟୁତରୁ ଅଧିକ ଗଛ ବଞ୍ଚେଇଛନ୍ତି । ୨୦୨୦ ମସିହାରେ, ଭାରତ ସରକାରଙ୍କ ଭାରତୀୟ ଡାକ ବିଭାଗ ଦ୍ୱାରା, ତାଙ୍କ ଉପରେ ଏକ ଷ୍ଟାମ୍ପ୍ ପ୍ରଚଳନ କରାଯାଇ ତାଙ୍କୁ ସମ୍ମାନିତ କରାଯାଇଥିଲା । ସେ ଗ୍ରୀନ୍ ମ୍ୟାନ୍ ଅଫ୍ ଇଣ୍ଡିଆ ଭାବରେ ପରିଚିତ ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ପରିବେଶବିତ
କିରଣ ଦୁବେ

**କିରଣ ଦୁବେ** (ଜନ୍ମନାମ: **ସମିତା ଦୁବେ**, ଜନ୍ମସ୍ଥାନ: ଗୋରଖପୁର) ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକ ଓ କଥାଚିତ୍ରରେ କାମ କରନ୍ତି । *କାହାନୀ ଘର୍ ଘର୍ କୀ*, *କ୍ୟୁଁକି ଶାଶ୍ ଭି କଭି ବହୂ ଥି*, *ଜସ୍ସି ଜୈସି କୋଇ ନେହିଁ* ଓ *ବାବୁଲ କା ଆଙ୍ଗନ୍ ଛୁଟେ ନା* ଭଳି ହିନ୍ଦୀ ଦୂରଦର୍ଶନ ଧାରାବାହିକରେ ଅଭିନୟ ପାଇଁ ସେ ଜଣାଶୁଣା ।

## ଶିକ୍ଷା ଓ ଅଭିନୟ ଜୀବନ 
କିରଣ ଗୋରଖପୁରରେ ଜନ୍ମଗ୍ରହଣ କରିଥିଲେ ଏବଂ ଡେରାଡୁନରେ ତାଙ୍କ ପିଲାଦିନ କଟିଥିଲା । ପୁଣେରେ କଲେଜରେ ପଢ଼ିବା ସମୟରେ, ସେ ୧୯୯୪ ମସିହାରେ *ମିସ୍ ପୁଣେ*ରେ ଅଂଶଗ୍ରହଣ କରିଥିଲେ । ଏହାପରେ, ସେ ୨୦୦୧ ମସିହାରେ, ସେ ଜୀ ଟିଭିରେ ପ୍ରସାରିତ ଧାରାବାହିକ *ସଂସାର* ଜରିଆରେ ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ସେ ଓଷୋଙ୍କର ଜଣେ ଅନୁସରଣକାରୀ । ଫେର୍ଗୁସନ୍ କଲେଜ, ପୁଣେରୁ ସ୍ନାତକ ପରେ, ୨୦୦୯ ମସିହାରେ, ଅଭିନୟରୁ ଦୂରେଇ ଯାଇଥିଲେ ଏବଂ ନ୍ୟୁୟର୍କ ଫିଲ୍ମ ଏକାଡେମୀରେ ଯୋଗ ଦେଇଥିଲେ । ଆମେରିକାରୁ ପାଠପଢ଼ା ସାରି ଫେରିବା ପରେ, ୨୦୧୩ ମସିହାରେ, *ଜେଟ୍ ସେଟ୍ ଗୋ*ରେ କାମ କରିଥିଲେ ।

## ପୁରସ୍କାର 
୨୦୧୫ ମସିହାରେ, ସେ *ହ୍ୱେୟାର୍ ଇଜ୍ ସି ନାଓ?* ନାମକ ଏକ ଡକ୍ୟୁମେଣ୍ଟାରୀ ଫିଲ୍ମର ସହ-ପ୍ରଯୋଜନା କରିଥିଲେ ଏବଂ ଅଭିନୟ କରିଥିଲେ । ଏହା ପାଇଁ ତାଙ୍କୁ ୱାର୍ଲଡ୍ ମ୍ୟୁଜିକ୍ ଆଣ୍ଡ୍ ଇନ୍‌ଡିପେଣ୍ଡେଣ୍ଟ ଫିଲ୍ମ ଫେଷ୍ଟିଭାଲ୍‌ରେ, ତାଙ୍କୁ ପୁରସ୍କାର ମିଳିଥିଲା । ୨୦୧୭ ମସିହାରେ, ହଲିଉଡ଼୍ ଫିଲ୍ମ କମ୍ପିଟିସନ୍‌ରେ ତାଙ୍କୁ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ଇଡ୍‌ଲିୱାଇଲ୍‌ଡ୍ ଇଣ୍ଟରନ୍ୟାସନାଲ୍ ଫେଷ୍ଟିଭାଲ୍‌ ଅଫ୍ ଚାଇନ୍, ୨୦୧୭ରେ ତାଙ୍କୁ ଶ୍ରେଷ୍ଠ ସହ-ଅଭିନେତ୍ରୀ ଭାବରେ ମନୋନୀତ କରାଯାଇଥିଲା ।

## ଆଧାର 
## ବାହାର ଲିଙ୍କ୍ 
*

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଡେରାଡୁନର ଲୋକ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ନିମୋପେରିଟୋନିଅମ

**ନିମୋପେରିଟୋନିଅମ** ରୋଗ ହେଲେ ପେରିଟୋନିଅମ ବା ପର୍ଯ୍ୟୁଦରିକା ଖୋଳ ଭିତରେ ବାୟୁ କିମ୍ବା ଅନ୍ୟାନ୍ୟ ଗ୍ୟାସର ଉପସ୍ଥିତି ରହେ |  ଏହାର କୌଣସି ଲକ୍ଷଣ ନ ଥାଏ ବା ପେରିଟୋନାଇଟିସ ଭଳି ଲକ୍ଷଣ ହୋଇପାରେ ।

ସବୁଠାରୁ ସାଧାରଣ କାରଣ (> ୯୦%) ହେଉଛି ପାକଅନ୍ତନଳୀରେ ଏକ ଛିଦ୍ର । ଅଧିକାଂଶ କ୍ଷେତ୍ରରେ ଅସ୍ତ୍ରୋପଚାର ଆବଶ୍ୟକ ହୁଏ; ଯଦିଓ କେତେକ ମାମଲା ରକ୍ଷଣଶୀଳ ଭାବରେ ପରିଚାଳିତ ହୋଇପାରେ । ରକ୍ଷଣଶୀଳ ପରିଚାଳନାରେ ଅନ୍ତନଳୀ ବିଶ୍ରାମ, ଶିରାଭ୍ୟନ୍ତର ଆଣ୍ଟିବାୟୋଟିକ ଏବଂ ଖରାପ ହେବା ନ ହେବା ଉପରେ ନଜର ରଖାଯାଇପାରେ । ୧୯୧୫ ମସିହାରେ ରଞ୍ଜନରଶ୍ମି ମାଧ୍ୟମରେ ଏହା ପ୍ରଥମେ ଚିହ୍ନଟ ହୋଇଥିଲା ।

## ଆଧାର
ପ୍ରବୋଧ କୁମାର ମିଶ୍ର (ଓଡ଼ିଆ ଲେଖକ)

**ପ୍ରବୋଧ କୁମାର ମିଶ୍ର** (ଜନ୍ମ: ୧୯ ଜାନୁଆରୀ ୧୯୩୭) ଜଣେ ଭାରତୀୟ ଓଡ଼ିଆ-ଭାଷୀ ଐତିହାସିକ ତଥା ଲେଖକ । ସେ ୨୦୧୧ ମସିହାରେ *ଓଡ଼ିଆ ଜାତିର ଇତିହାସ ଓ ସଂସ୍କୃତି* ପାଇଁ ପ୍ରବନ୍ଧ ଓ ସମାଲୋଚନା ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ପ୍ରବୋଧ କୁମାର ମିଶ୍ର ବାରିପଦାରେ ଜନ୍ମଗ୍ରହଣ କରିଥିଲେ । ସେ ରେଭେନ୍ସା ମହାବିଦ୍ୟାଳୟରୁ ଇତିହାସରେ ସ୍ନାତକୋତ୍ତର, ଲୋଥାଲଠାରେ ପ୍ରତ୍ନତତ୍ତ୍ୱବିଦ୍ ଡିଗ୍ରୀ ଲାଭ ୧୯୫୮-୫୯, ନାଗପୁର ବିଶ୍ୱବିଦ୍ୟାଳୟରୁ ପିଏଚ୍ ଡି ୧୯୭୮, ମଗଧ ବିଶ୍ୱବିଦ୍ୟାଳୟରୁ ଡି ଲିଟ୍ ୧୯୮୩ ଉପାଧି ପାଇଥିଲେ । ତା'ପରେ ବୃତ୍ତିଗତ ଭାବେ ୧୯୫୯ରେ ଉତ୍କଳ ବିଶ୍ୱବିଦ୍ୟାଳୟରେ ଇତିହାସ, ୧୯୬୦ରେ ପାରଳାଖେମୁଣ୍ଡି ମହାବିଦ୍ୟାଳୟ ଓ ୧୯୬୨ରୁ ୧୯୬୫ ଯାଏ ବାରିପଦା କଲେଜରେ ଅଧ୍ୟାପନା କରିଥିଲେ । ମଝିରେ ସେ ଓଡ଼ିଶା ସରକାରଙ୍କ ଇନଫର୍ମେସନ ଅଫିସର, ୧୯୬୫-୬୮ ଏନ୍ ସି ସି ଅଫିସର ଓ ମେଜର, ୧୯୬୯-୭୨ ରାଉଲକେଲା ସରକାରୀ କଲେଜ, ୧୯୭୨-୭୩ ଖଲିକୋଟ କଲେଜ, ୧୯୭୪-୭୬ ଜବାହାରଲାଲ କଲେଜ, ପାଟଣାଗଡରେ ଅଧ୍ୟକ୍ଷ, ୧୯୮୪-୮୭ ସମ୍ବଲପୁର ବିଶ୍ୱବିଦ୍ୟାଳୟ ଇତିହାସ ବିଭାଗ ମୁଖ୍ୟ, ୧୯୯୧-୯୨ ପିଜି କାଉନସିଲ ଚୟାରମ୍ୟାନ, ସିଣ୍ଡିକେଟ ସଭ୍ୟ, ୧୯୯୬-୯୭ ଡେଭଲପମେଣ୍ଟ କାଉନସିଲର ନିର୍ଦ୍ଦେଶକ ରହିବା ସହ ଉତ୍ତର ଓଡ଼ିଶା ବିଶ୍ୱବିଦ୍ୟାଳୟର କୁଳପତି ଭାବେ ସେବାନିବୃତ୍ତ ହେଲେ । ଭାରତ ତତ୍ତ୍ୱ(Indology) ବିଷୟରେ ୩୦ରୁ ଉର୍ଦ୍ଧ୍ୱ ଛାତ୍ରଛାତ୍ରୀଙ୍କ ସେ ପିଏଚ୍ ଡି ପାଇଁ ନିର୍ଦ୍ଦେଶନା ଦେଇଛନ୍ତି । ସେ ୫ରୁ ଉର୍ଦ୍ଧ୍ୱ ଜର୍ଣ୍ଣାଲର ସମ୍ପାଦନା ଓ ଫୋର୍ଡ଼ ଫାଉଣ୍ଡେସନ ରିସର୍ଚ୍ଚ ପ୍ରୋଜେକ୍ଟ "Survey and documentation of monuments in the Upper Mahanadi Valley ସମ୍ପନ୍ନ କରିଥିଲେ । ସେ ଭାରତୀୟ ଇତିହାସ କଂଗ୍ରେସ ଓ Numismatic Society of Indiaର ସଦସ୍ୟ ଥାଇ ଜାତୀୟ ସ୍ତରରେ ଅନେକ ସଂସ୍ଥାନ ପରିଚାଳନା କରିଛନ୍ତି । ସେ ମଧ୍ୟ ଓଡ଼ିଶା ଇତିହାସ କଂଗ୍ରେସର ସମ୍ପାଦକ (୧୯୭୮-୮୨) ଓ ସଭାପତି (୧୯୮୬-୯୫) ଦାୟିତ୍ୱ ନିର୍ବାହ କରିଥିଲେ ।

## ରଚନାବଳୀ 
### ସମ୍ପାଦନା
* *Comprehensive history and culture of Orissa, 1997 (୪ ଖଣ୍ଡ)*
* *Aspects of Indian history and historiography (1996)*
* *Madhusudan Das, the legislature (1980)*
* *Culture, tribal history and freedom movement : with Dr. N.K. Sahu commemoration volume (1989)*
* *Illustrated Bhagavata Purana (1985)*
* *Modern world, a new perspective (1987)*
* *Heritage of India (୨ ଖଣ୍ଡ)*
* *ବାମଣ୍ଡା ପ୍ରଜା ଆନ୍ଦୋଳନ ୧୯୯୪*

ତାଙ୍କ କୃତି ଓ କୃତିତ୍ୱ ସମ୍ପର୍କରେ *Orissan history, Culture and Archaeology in felicitation of Prof. P. K. Misra* (1999) ନାମରେ ପୁସ୍ତକଟି ସଂକଳିତ ।

ସମ୍ମାନ ଓ ପୁରସ୍କାର
* ୨୦୧୧: ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ପ୍ରବନ୍ଧ ଓ ସମାଲୋଚନା)

## ଆଧାର
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଅନୀଲ ଅଗ୍ର‌ୱାଲ

**ଅନିଲ କୁମାର ଅଗ୍ରୱାଲ** (୨୩ ନଭେମ୍ବର ୧୯୪୭ – ୨ ଜନୁଆରୀ ୨୦୦୨) ଜଣେ ଭାରତୀୟ ପରିବେଶବିତ୍, ଇଞ୍ଜିନିୟର୍ ଓ ସାମ୍ବାଦିକ । ସେ ଆଇଆଇଟି କାନପୁରରୁ ମେକାନିକାଲ୍ ଇଞ୍ଜିନିୟରିଂ ପଢ଼ିଥିଲେ ଏବଂ ହିନ୍ଦୁସ୍ତାନ ଟାଇମ୍ସର ସାଇନ୍ସ କରେସ୍‌ପଣ୍ଡାସ୍ ଭାବରେ କାମ କରୁଥିଲେ । ସେ ସେଣ୍ଟର୍ ଫର୍ ସାଇନ୍ସ ଆଣ୍ଡ ଏନ୍‌ଭିରନ୍‌ମେଣ୍ଟର ପ୍ରତିଷ୍ଠା କରିଥିଲେ, ଯାହାକି ଦିଲ୍ଲୀରେ ଥିବା ଏକ ଗବେଷଣାତ୍ମକ ସଂସ୍ଥା ।

୧୯୮୭ ମସିହାରେ ମିଳିତ ଜାତିସଂଘ ଏନ୍‌ଭିରନ୍‌ମେଣ୍ଟ ପ୍ରୋଗ୍ରାମ ତାଙ୍କୁ ଜାତୀୟ ଓ ଅନ୍ତର୍ଜାତୀୟ କ୍ଷେତ୍ରରେ ତାଙ୍କର କାର୍ଯ୍ୟ ପାଇଁ ଗ୍ଲୋବାଲ ୫୦୦ ରୋଲ୍ ଅଫ୍ ଅନରରେ ମନୋନୀତ କରିଥିଲା । ପରିବେଶ ଓ ବିକାଶ କ୍ଷେତ୍ରରେ ତାଙ୍କର କାର୍ଯ୍ୟ ପାଇଁ ଭାରତ ସରକାର ତାଙ୍କୁ ପଦ୍ମଶ୍ରୀ (୧୯୮୬) ଓ ପଦ୍ମଭୂଷଣ (୨୦୦୨)ରେ ସମ୍ମାନିତ କରିଥିଲେ ।

## ଆଧାର 
## ବାହାର ଲିଙ୍କ୍ 
* Baviskar, A. 2002. An activist–environmentalist, Anil Agarwal, 1947–2002. *Frontline* 19: 2, 1 February.
* CSE *official biography*.
* Forsyth, T.J. 2005. Anil Agarwal, pp.&nbsp;9–14 in Simon, D. (ed.) *Fifty Key Thinkers on Development*, London and New York: Routledge.
* Jupiter, T. 2002. Anil Agarwal: India’s leading environmental campaigner. *The Guardian*, 11 January, .
* *In memory of Anil Agarwal*, MS Danish Association for International Co-operation
* *Ever the Mentor*, 19 December 2005 at IndianNGOs.com

ଶ୍ରେଣୀ:ଭାରତୀୟ ପରିବେଶବିତ
ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:୨୦୦୨ ମୃତ୍ୟୁ
ଶ୍ରେଣୀ:ଭାରତୀୟ ପତ୍ରିକା ସମ୍ପାଦକ
ଶ୍ରେଣୀ:ଭାରତୀୟ ପତ୍ରିକା ପ୍ରତିଷ୍ଠାତା
ଶ୍ରେଣୀ:ଭାରତୀୟ ବିଜ୍ଞାନ ସାମ୍ବାଦିକ
ଶ୍ରେଣୀ:ଭାରତୀୟ ସାମ୍ବାଦିକ
ସତ୍ୟ ମିଶ୍ର

**ସତ୍ୟ ମିଶ୍ର** (ଜନ୍ମ: ୧ ଜୁଲାଇ ୧୯୫୨) ଜଣେ ଭାରତୀୟ ଓଡ଼ିଆ-ଭାଷୀ ଗାଳ୍ପିକ । ତାଙ୍କର ମିନିଗଳ୍ପ, ପ୍ରତିଗଳ୍ପ ଓ କ୍ଷୁଦ୍ରଗଳ୍ପର ମିଳିତ ସଂକଳନ *ବହୁବଚନ* ଏକ ଉଲ୍ଲେଖନୀୟ ରଚନା ।

## ସଂକ୍ଷିପ୍ତ ଜୀବନୀ 
୭୦ ଦଶକରେ ଓଡ଼ିଆ ଗଳ୍ପ ସାହତ୍ୟର ଜଣେ ଅଗ୍ରଗାମୀ ସ୍ରଷ୍ଟା ଭାବେ ଆତ୍ମପ୍ରକାଶ କରିଥିଲେ ସତ୍ୟ ମିଶ୍ର । ପରିମାଣ ଦୃଷ୍ଟିରୁ ନୁହେଁ ମାତ୍ର ଗୁଣାତ୍ମକ ଦୃଷ୍ଟିରୁ ସେ ଓଡ଼ିଆ କଥା ସାହିତ୍ୟକୁ ପରିପୁଷ୍ଟ କରିଥିଲେ । ପ୍ରଥମ ଗଳ୍ପ ସଂକଳନ ବହୁବଚନ ପ୍ରକାଶ ପାଇଲା ୧୯୭୩ରେ । ତା'ପରେ ୧୯୭୩ରୁ ୨୦୧୩ ପର୍ଯ୍ୟନ୍ତ ତାଙ୍କ ଲେଖନୀ ନିରବ ଥିଲା । ୨୦୧୩ ପରେ ସେ ଲେଖନୀ ଚାଳନା କରି କିଛି ଉଲ୍ଲେଖନୀୟ ଗଳ୍ପ ରଚନା କରିଛନ୍ତି ।

## ରଚନାବଳୀ
* *ବହୁ ବଚନ* (୧୯୭୩, ୨୦୦୪, ୨୦୧୬, ଗଳ୍ପ)
* *ମିଛ ରାସ୍ତାର ସତ* (୨୦୧୯, ଗଳ୍ପ)
* *ତର୍ଜନୀ* (୨୦୨୧, ଗଳ୍ପ)
* *ଦୁଷ୍ଟ ଯାଦୁକର* (୨୦୨୩, ଗଳ୍ପ)

## ସମ୍ମାନ 
* ଅଖିଳ କଥା ସମ୍ମାନ ୨୦୨୪

## ଆଧାର
ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ବ୍ୟାପିନଥିବା ନଳୀ କର୍କଟ

**ବ୍ୟାପିନଥିବା ନଳୀ କର୍କଟ (ଇଂରାଜୀ ଭାଷାରେ Ductal carcinoma in situ,** ଡିଆଇସିଏସ/ **DCIS** ) ବା **ଇଣ୍ଟ୍ରାଡକ୍ଟାଲ୍ କାରସିନୋମା)**  ହେଉଛି   ସ୍ତନର ଏକ ପୂର୍ବବର୍ତ୍ତୀ-କର୍କଟ ବା ଅଣ-ଆକ୍ରମଣକାରୀ କର୍କଟ ରୋଗ ।  ଏହ ରୋଗ କ୍ୱଚିତ୍ ଲକ୍ଷଣ ସୃଷ୍ଟି କରେ ଯାହା ସାଧାରଣତଃ ମାମୋଗ୍ରାଫି ସ୍କ୍ରିନିଂଦ୍ୱାରା ଚିହ୍ନଟ ହୁଏ, ଯଦିଓ ବେଳେବେଳେ ସ୍ତନାଗ୍ର ସ୍ରାବ ନିପଲ୍ ଡିସଚାର୍ଜ, ସ୍ତନାଗ୍ରରେ ଲାଲିମା, କିମ୍ବା ସ୍ତନ ପିଣ୍ଡୁଳାହୋଇପାରେ ।  ପ୍ରାୟ ୨୦% ମାମଲା ଆକ୍ରମଣକାରୀ ସ୍ତନ କର୍କଟରେ ବିକଶିତ ହୁଏ; ଯଦିଓ ଦୀର୍ଘ ସମୟର ଅନୁସରଣ ସମୟରେ ଏହା ଚିକିତ୍ସା ବିନା ୬୦% ପର୍ଯ୍ୟନ୍ତ ହୋଇପାରେ । 

ବିପଦ କାରକଗୁଡ଼ିକ ମଧ୍ୟରେ ବୟସ୍କ ମହିଳା, ପାରିବାରିକ ଇତିହାସ, ସନ୍ତାନ ହେଉ ନଥିବା ଏବଂ ବିଆରସିଏ୧ (BRCA1) ଏବଂ ବିଆରସିଏ୨ (BRCA2) ଜେନେଟିକ ପରିବର୍ତ୍ତନ ଅନ୍ତର୍ଭୁକ୍ତ ଅଟେ । ଅସ୍ୱାଭାବିକ ଜୀବକୋଷଗୁଡ଼ିକ କେବଳ ସ୍ତନ ନଳୀ ମଧ୍ୟରେ ଦେଖାଯାଏ; ଯଦିଓ ଏହା ସ୍ତନର ଏକ ବଡ଼ କ୍ଷେତ୍ର ସହିତ ଜଡିତ ହୋଇପାରେ । ରୋଗ ନିର୍ଣ୍ଣୟ ସାଧାରଣତଃ ସନ୍ଦେହ କରାଯାଏ ଯେତେବେଳେମାମୋଗ୍ରାଫିରେ କାଲସିଅମ ଉପସ୍ଥିତି ମିଳିଥାଏ ଓ   ନିଶ୍ଚିତ କରିବା ପାଇଁ  ତନ୍ତୁ ବାୟୋପ୍ସି କରାଯାଏ ।   ସ୍କ୍ରିନିଂ ପ୍ରୋଗ୍ରାମ ଆରମ୍ଭ ହେବା ପରେ ଏହି ହାର ୫%ରୁ କମ୍ ବୃଦ୍ଧି ପାଇଛି ।

## ଆଧାର
ଲିନିଆ ନାଇଗ୍ରା

**ଲିନିଆ ନାଇଗ୍ରା**, **ଯାହା ଗର୍ଭଧାରଣ ରେଖା** ଭାବରେ ମଧ୍ୟ ଜଣାଶୁଣା, ଗର୍ଭାବସ୍ଥାରେ ପେଟରେ ରେଖା ଆକାରରେ ବର୍ଦ୍ଧିତ ପିଗମେଣ୍ଟେସନ ବା ରଞ୍ଜନ ପ୍ରକ୍ରିୟା ଦେଖାଯାଏ । ଏହା ସାଧାରଣତଃ ଏକ ସେଣ୍ଟିମିଟର (୦.୪ ଇଞ୍ଚ) ଚଉଡ଼ା, ବାଦାମୀ ବା କଳା ରଙ୍ଗର ଏବଂ ମଧ୍ୟଭାଗରେ ଭୂଲମ୍ବ ଭାବରେ ପୁବିସଠାରୁ ନାଭି ପର୍ଯ୍ୟନ୍ତ ବିସ୍ତାର ହୁଏ । ଏହା ସ‌ହିତ ଗାଲରେ ଏବଂ ସ୍ତନାଗ୍ରରେ  ମେଲାସମା ଦେଖାଯାଏ ।  

ଏହାର ଅନ୍ତର୍ନିହିତ ପ୍ରଣାଳୀ ଅସ୍ପଷ୍ଟ କିନ୍ତୁ ବର୍ଦ୍ଧିତ ଇଷ୍ଟ୍ରୋଜେନ୍ ଯୋଗୁ ମେଲାନିନର ବୃଦ୍ଧି ହେଉଥିବା ବିଶ୍ୱାସ କରାଯାଏ । ରୋଗ ନିର୍ଣ୍ଣୟ ଉପରେ ଲକ୍ଷଣ ଉପରେ ଆଧାରିତ ହୁଏ । ସୂର୍ଯ୍ୟ କିରଣ ଏଡ଼ାଇବା କିମ୍ବା ସେହି ଅଞ୍ଚଳରେ ସନସ୍କ୍ରିନ ବ୍ୟବହାର କରି ପିଗମେଣ୍ଟେସନର ଡିଗ୍ରୀ ହ୍ରାସ କରାଯାଇପାରେ । 

ଅଧିକାଂଶ ଗର୍ଭବତୀ ମହିଳା (>୯୦%) କିଛି ମାତ୍ରାରେ ପ୍ରଭାବିତ ହୁଅନ୍ତି । ଯେଉଁମାନଙ୍କର ଗାଢ଼ ଚର୍ମ ଥାଏ ସେମାନେ ସାଧାରଣତଃ ଅଧିକ ପ୍ରଭାବିତ ହୁଅନ୍ତି । ଜନ୍ମ ନିୟନ୍ତ୍ରଣ ବଟିକା ଖାଉଥିବା ୩୦% ଲୋକଙ୍କର ଏହି ଅବସ୍ଥା ହୋଇପାରେ, ଏପରିକି ଶିଶୁ ଏବଂ ପୁରୁଷମାନଙ୍କର ମଧ୍ୟ ହୋଇପାରେ ।  ଶବ୍ଦଟି "କଳା ରେଖା" ପାଇଁ ଲାଟିନ୍ ଭାଷାରୁ ଆସିଛି ।

## ଆଧାର
ରମେଶ ଅଗ୍ରୱାଲ

**ରମେଶ ଅଗ୍ରୱାଲ** ଜଣେ ଭାରତୀୟ ସମାଜ ସେବୀ, ପରିବେଶବିତ୍ ଓ ଇଣ୍ଟରନେଟ୍ କ୍ୟାଫେର ମାଲିକ । ଛତିଶଗଡ଼ର ଜଣେ କର୍ମକର୍ତ୍ତା ଭାବରେ, ସେ ଜନ ଚେତନା ଦଳର ସଂସ୍ଥାପକ ଅଟନ୍ତି । 

ଏହି ଅଞ୍ଚଳରେ କେତେକ ଶିଳ୍ପାୟନ ଯୋଜନା ବିରୋଧରେ ବିକ୍ଷୋଭ ଆୟୋଜନ କରିବା ଏବଂ ବିଶେଷକରି ବ୍ୟାପକ କୋଇଲା ଖନନର ପରିବେଶ ଓ ସାମାଜିକ ପରିଣାମ ବିଷୟରେ ନାଗରିକମାନଙ୍କୁ ଅବଗତ କରାଇବା ପାଇଁ ତାଙ୍କୁ ୨୦୧୪ରେ ଗୋଲ୍ଡମ୍ୟାନ୍ ଏନ୍‌ଭିରନ୍‌ମେଣ୍ଟ ପ୍ରାଇଜ୍ ପ୍ରଦାନ କରାଯାଇଥିଲା ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଛତିଶଗଡ଼ର କର୍ମକର୍ତ୍ତା
ଶ୍ରେଣୀ:ଭାରତୀୟ ପରିବେଶବିତ
ଶ୍ରେଣୀ:ଛତିଶଗଡ଼ର ଲୋକ
ପ୍ରସବ ପରବର୍ତ୍ତୀ ନୀଳବର୍ଣ୍ଣ

**ପ୍ରସବ ପରବର୍ତ୍ତୀ ନୀଳବର୍ଣ୍ଣ** (ଇଂରାଜୀ ଭାଷାରେ **Postpartum blues**) ଅନ୍ୟ ନାମ **ଶିଶୁ ନୀଳବର୍ଣ୍ଣ** ଭାବରେ ମଧ୍ୟ ଜଣାଶୁଣା ଯାହା ପ୍ରସବ ହେବାର କିଛି ସମୟ ପରେ ମହିଳାମାନଙ୍କର ଦୁଃଖର ଆରମ୍ଭ ହୁଏ ।  ଅନ୍ୟାନ୍ୟ ଲକ୍ଷଣ ମଧ୍ୟରେ ଉଦ୍‌ବେଗ, ଅସ୍ଥିରତା, ବିରକ୍ତିକରତା, ଅଶ୍ରୁଳତା, ଭୋକ ଅଭାବ ଏବଂ ଶୋଇବାରେ ଅସୁବିଧା  ହୋଇପାରେ ।  ଲକ୍ଷଣ ଗମ୍ଭୀର ନୁହେଁ ଓ ଦୈନନ୍ଦିନ କାର୍ଯ୍ୟ ଉପରେ ପ୍ରଭାବ ପକାଏ ନାହିଁ । ସାଧାରଣତଃ ଶିଶୁ ଜନ୍ମର କିଛି ଦିନ ମଧ୍ୟରେ ଆରମ୍ଭ ହୁଏ ଏବଂ ଦୁଇ ସପ୍ତାହ ପର୍ଯ୍ୟନ୍ତ ରହିପାରେ ।  ବିପଦର କାରକଗୁଡିକ ମଧ୍ୟରେ ସମର୍ଥନ ଅଭାବ, ପ୍ରାକ ଋତୁସ୍ରାବ ଅସୁଖ ବେମାରୀ ଏବଂ ନିଜର ତ‌ଥା ନିଜ ପରିବାରରେ ଉଦାସୀନତାର ଇତିହାସ ଥାଇପାରେ । ରୋଗ ଜଟିଳ ହେଲେ ପରବର୍ତ୍ତୀ ପ୍ରମୁଖ ଅବସାଦ ବେମାରୀ ହୋଇପାରେ । ଅଂଶୀଦାରମାନେ ପ୍ରାୟ ୧୦% କ୍ଷେତ୍ରରେ ସମାନ ଲକ୍ଷଣ ଅନୁଭବ କରିପାରନ୍ତି । ପାଶ୍ଚାତ୍ୟ ଜଗତର ଲୋକମାନେ ଅଧିକ ପ୍ରଭାବିତ ହୋଇପାରନ୍ତି । ଏହି ଅବସ୍ଥା ପ୍ରଥମେ ୧୯୫୨ ମସିହାରେ ବର୍ଣ୍ଣନା କରାଯାଇଥିଲା ।

## ଆଧାର
ଆଜନ୍ମ ସିଫିଲିସ

**ଆଜନ୍ମ ସିଫିଲିସ** ହେଉଛି ସିଫିଲିସ ରୋଗ‌ଗ୍ରସ୍ତ ଜଣେ ମହିଳା ବିନା ଚିକିତ୍ସାରେ ଗର୍ଭଧାରଣ ସମୟରେ ନିଜ ଶିଶୁକୁ ସଂକ୍ରମିତ କରେଇଥାଏ । ଜନ୍ମ ପୂର୍ବରୁ ଶିଶୁର ସ୍ୱଳ୍ପ ଅଭିବୃଦ୍ଧି ବା ମୃତ୍ୟୁ ହୁଏ ଯଦିଓ କେତେକଙ୍କର କୌଣସି ଚିହ୍ନ ନଥାଏ ।  ବୈଶିଷ୍ଟ୍ୟଗୁଡ଼ିକ ବ୍ୟାପକ ଭାବରେ ଭିନ୍ନ ହୋଇଥାଏ ଏବଂ ସେମାନେ ୨ ବର୍ଷ ବୟସ ପୂର୍ବରୁ କିମ୍ବା ପରେ ଉପସ୍ଥାପିତ ଅନୁସାରେ ବିଭକ୍ତ ହୋଇପାରେ । ପିଲାର ହଳଦିଆ ଚର୍ମ ଏବଂ ଆଖି, ବଡ଼ ଗ୍ରନ୍ଥି, ନିମୋନିଆ, ମେନିଞ୍ଜାଇଟିସ୍, ଯୌନାଙ୍ଗରେ କଣ୍ଡାଇଲୋମା ଲାଟା, ବଧିରତା କିମ୍ବା ଅନ୍ଧତ୍ୱ ହୋଇପାରେ । ଚିକିତ୍ସା ହୋଇନଥିବା ଶିଶୁମାନଙ୍କର ନାକ, ଗୋଡ଼, କପାଳ, କଲାର ହାଡ, ହନୁ ହାଡ଼ କିମ୍ବା ଗାଲର ହାଡ଼ର ବିକଳାଙ୍ଗ ହୋଇପାରନ୍ତି । ଯଦି ରାସ (ପିତ୍ତିକା) ଏବଂ ଶ୍ଳେଷ୍ମା ସ୍ରାବ ଥାଏ ତେବେ ଶିଶୁ ଅତ୍ୟଧିକ ସଂକ୍ରାମକ ହୁଏ । ଶିଶୁର ପରୀକ୍ଷଣରେ ରକ୍ତ, ସିଏସଏଫ CSF ଏବଂ ମେଡିକାଲ ଇମେଜିଙ୍ଗ କରାଯାଇପାରେ । ଅନୁସନ୍ଧାନରେ ରକ୍ତ‌ହୀନତା, କମ୍ ପ୍ଲାଟେଲେଟ, କମ୍ ଶର୍କରା, ପରିସ୍ରାରେ ପ୍ରୋଟିନ୍ କିମ୍ବା କମ ଥାଇରଏଡ଼ ପ୍ରକାଶ ପାଇପାରେ । ସନ୍ଦିଗ୍ଧ ଜନ୍ମଗତ ସିଫିଲିସର ଚିକିତ୍ସାରେବେଞ୍ଜାଇଲପେନିସିଲିନ୍, ପ୍ରୋକେନ ବେଞ୍ଜାଇଲପେନିସିଲିନ୍, କିମ୍ବା ବେଞ୍ଜାଥିନ ପେନିସିଲିନ୍ ଜି ଦିଆଯାଏ । 

ସିଫିଲିସ ବର୍ଷକୁ ପ୍ରାୟ ଏକ ନିୟୁତ ଗର୍ଭବତୀଙ୍କୁ ପ୍ରଭାବିତ କରିଥାଏ । ୨୦୧୬ରେ ୧୦୦,୦୦୦ ଜୀବନ୍ତ ଜନ୍ମରେ ପ୍ରାୟ ୪୭୩ଟି ଆଜନ୍ମ ସିଫିଲିସ ଥିଲା ଏବଂ ବିଶ୍ୱବ୍ୟାପୀ ଏହି ରୋଗରେ ୨୦୪,୦୦୦ ମୃତ୍ୟୁ ଘଟିଥିଲା। ୨୦୧୬ରେ ରିପୋର୍ଟ ହୋଇଥିବା ୬୬୦,୦୦୦ ମାମଲା ମଧ୍ୟରୁ ୧୪୩,୦୦୦ ଶିଶୁ ଜନ୍ମ ପୂର୍ବ ମୃତ୍ୟୁ ଓ ୬୧,୦୦୦ ନବଜାତ ଶିଶୁର ମୃତ୍ୟୁ, ୪୧,୦୦୦ କମ୍ ଓଜନ କିମ୍ବା ସମୟ ପୂର୍ବ ଜନ୍ମ ଏବଂ ୧୦୯,୦୦୦ ସଂଖ୍ୟକ ଛୋଟ ପିଲାଙ୍କର ଆଜନ୍ମ ସିଫିଲିସ୍ ରୋଗରେ ଆକ୍ରାନ୍ତ ହୋଇଥିଲେ। ପ୍ରାୟ ୭୫% ଆଫ୍ରିକୀୟ ଏବଂ ପୂର୍ବ ଭୂମଧ୍ୟସାଗରୀୟ ଅଞ୍ଚଳର ଲୋକ ଥିଲେ । ଏହି ରୋଗ ପ୍ରଥମେ ଷୋଡ଼ଶ ଶତାବ୍ଦୀରେ ବର୍ଣ୍ଣନା କରାଯାଇଥିଲା।  ୧୯୦୬ ମସିହାରେ ସିଫିଲିସ ପାଇଁ ରକ୍ତ ପରୀକ୍ଷା ଆରମ୍ଭ କରାଯାଇଥିଲା ଏବଂ ଏହା ପରେ ମା'ଙ୍କଠାରୁ ବିସ୍ତାର ହେଉଥିବା ଦେଖାଯାଇଥିଲା । 

## ଆଧାର 
ଶ୍ରେଣୀ:ଓଡ଼ିଆ ଉଇକିମିଡ଼ିଆ HIV/AIDS ଜ୍ଞାନ ସୁଧାର ପ୍ରକଳ୍ପ
ନଳୀୟ ବନ୍ଧନ

**ନଳୀୟ ବନ୍ଧନ,** ଇଂରାଜୀ ଭାଷାରେ **Tubal ligation (ଟ୍ୟୁବାଲ୍ ଲାଇଗେସନ**, ଯାହାକୁ **ଟ୍ୟୁବ୍ ବନ୍ଧା** ବୋଲି ମଧ୍ୟ କୁହାଯାଏ) ମହିଳାମାନଙ୍କର ବନ୍ଧ୍ୟାକରଣ ପାଇଁ ଏକ ଅସ୍ତ୍ରୋପଚାର ପଦ୍ଧତିକୁ କୁହାଯାଏ । ବିଫଳତା ହାର ପ୍ରତିବର୍ଷ ୦.୫ % ଅଟେ । ଏହା ଜନ୍ମ ନିୟନ୍ତ୍ରଣର ଏକ ସ୍ଥାୟୀ ପଦ୍ଧତି ଭାବରେ ବିବେଚନା କରାଯାଏ । ଏହି ପଦ୍ଧତି ପରେ ଓଭାରି କର୍କଟ ରୋଗର ଆଶଙ୍କା ହ୍ରାସ ହେବାର ଏକ ଅତିରିକ୍ତ ଲାଭ ଅଛି ।

ନଳୀସାଧାରଣତଃ ଏହି ପ୍ରଥା ନିରାପଦ ଥିବାବେଳେ ଜଟିଳତା ହୋଇପାରେ ଯେଉଁଥିରେ ରକ୍ତସ୍ରାବ, ସଂକ୍ରମଣ ଏବଂ ଅଥାନ ଗର୍ଭ ହୋଇପାରେ । ଏହା ରତୁସ୍ରାବକୁ ପ୍ରଭାବିତ କରେ ନାହିଁ କିମ୍ବା ଯୌନ କ୍ରିୟା ସଞ୍ଚାରିତ ସଂକ୍ରମଣକୁ ପ୍ରତିରୋଧ କରେ ନାହିଁ । ଆରମ୍ଭ କରାଯାଇଥିଲା । ୨୦୨୦ ସୁଦ୍ଧା ଏହା ୨୧୯ ନିୟୁତ  ପ୍ରଜନନକ୍ଷମ ମହିଳାଙ୍କଦ୍ୱାରା (୨୩% ଜନ୍ମ ନିୟନ୍ତ୍ରଣ କରୁଥିବା ମହିଳା) ସାଧାରଣ ବ୍ୟବହୃତ ପଦ୍ଧତି ଥିଲା ଯାହା । ଭାରତରେ ଏହାର ବ୍ୟବହାର ବିଶେଷ ଭାବରେ ୫୯% ଅଟେ।  ଅସ୍ତ୍ରୋପଚାର ଆବଶ୍ୟକ ହେଉ ନଥିବା ପଦ୍ଧତିର ବିକାଶ ପାଇଁ ଉଦ୍ୟମ ଚାଲିଛି । କିଛି ମହିଳା ଦୁଃଖ ଅନୁଭବ କରନ୍ତି ଏବଂ ଦୀର୍ଘ-କାର୍ଯ୍ୟକ୍ଷମ ଉତ୍କ୍ରମଣୀୟ (ରିଭର୍ସିବଲ୍) ଗର୍ଭନିରୋଧକ (LARCs) ବ୍ୟବ‌ହାରକୁ ମଧ୍ୟ ବିଚାର କରିବାକୁ ପରାମର୍ଶ ଦିଆଯାଇଛି ।

## ଆଧାର
ବୀଣା ମହାପାତ୍ର

**ବୀଣା ମହାପାତ୍ର** (୨୧ ଜୁଲାଇ ୧୯୩୬ - ୨୦୧୩) ଜଣେ ଭାରତୀୟ ଓଡ଼ିଆ ଭାଷୀ ଲେଖିକା ଥିଲେ । ସେ ଅନେକ ଗଳ୍ପ ଓ ଉପନ୍ୟାସ ଲେଖିବା ସହ ମାସିକ ପତ୍ରିକା *ସୌରଭ*ର ସମ୍ପାଦିକା ଭାବେ ଜଣାଶୁଣା ।

## ସଂକ୍ଷିପ୍ତ ଜୀବନୀ 
ବୀଣା ମହାପାତ୍ର କଟକଠାରେ ୧୯୩୬ ଜୁଲାଇ ୨୧ରେ ଜନ୍ମଗ୍ରହଣ କରିଥିଲେ । ସେ ଗଣିତରେ ସ୍ନାତକୋତ୍ତର ଶିକ୍ଷାଲାଭକରିଥିଲେ ।

## ରଚନାବଳୀ 
ପ୍ରଥମେ କବିତାରୁ ଆରମ୍ଭ କରି ସେ ପ୍ରାୟ ୫୦ ଖଣ୍ଡ ଉପନ୍ୟାସ ଗଳ୍ପ ସଂକଳନ ରଚନା କରିଥିଲେ । ତାଙ୍କ ରଚିତ *ସୁବର୍ଣ୍ଣ ସୀତା*, *ଭାଗ୍ୟ ହାତେ ଡୋରୀ* ଉପନ୍ୟାସଦ୍ୱୟ ସମାନ ନାମରେ ଚଳଚ୍ଚିତ୍ରରେ ରୂପାୟନ ହୋଇଥିଲା ।

### କ୍ଷୁଦ୍ର ଗଳ୍ପ 
* *ଛାଇ ଆଲୁଅ* (୧୯୮୭)

### ଉପନ୍ୟାସ 
* *ଅଙ୍ଗେ ଅଙ୍ଗେ ରଙ୍ଗ ଲାଗେ* (୧୯୬୬)
* *ପୁଷ୍ପିତ ମୌସୁମୀ* (୧୯୬୭)
* *ସୁବର୍ଣ୍ଣ ସୀତା* (୧୯୭୬)
* *ନୀଳ ଝରଣା* (୧୯୯୮)
* *ଭାଗ୍ୟ ହାତେ ଡୋରୀ*
* *ସାଗରିକା ପ୍ରୀତିଧାରା (ଏକତ୍ର)*
* *ତାରାବାଈ*
* *ଚିତ୍ରାଙ୍ଗଦା*
* *ଅଭଶପ୍ତ ତାରୁଣ୍ୟ (କିଶୋର ଉପନ୍ୟାସ)*
* *ଏଇ ଜହ୍ନ ଏଇ ରାତି*
* *କ୍ଳାନ୍ତ ନିଶୀଥ*
* *ମନ ମୟୁରୀ*
* *ବିବର୍ଣ୍ଣ ପୃଥିବୀ*
* *ଜଳତରଙ୍ଗ*
* *ଢେଉ ପରେ ଢେଉ*
* *କୋରୀ ଝରାନା ଲୁହ*
* *ଶେଷ ସୂର୍ଯ୍ୟାସ୍ତ*
* *ମହୀୟସୀ*
* *ମହାନଗରୀ*
* *ସାଗରିକା*
* *ସୁପ୍ତ ଗୋଧୂଳି*
* *କଳଙ୍କିତ ସହର
* *ଟୋପା ଟୋପା ଲୁହ
* *ଭିଜା ଶ୍ରାବଣ
* *ଅଗ୍ନିବିନ୍ଦୁ
* *କୃଷ୍ଣା କାବେରୀ
* *ମନ ପ୍ରଜାପତି
* *ଧ୍ୱନି ପ୍ରତିଧ୍ୱନି
* *ହାଏ ଆମେରିକା
* *ବିଦେଶିନୀ
* *ଅନେକ ଲହରୀ
* *ତାରାବାଈ
* *ହଜିଯାଇଥିବା ମନଟିଏ
* *ଇନ୍ଦ୍ରଧନୁର ଭଗ୍ନାଂଶ
* *ଦଗ୍ଧ ଶେଫାଳୀ
* *ଧୂସର ଧରିତ୍ରୀ
* *ଅନେକ ବିନିଦ୍ର ରଜନୀ
* *ଭିଜା ଆକାଶ
* *ଏଇତ ଜୀବନ
* *ମାୟା ମରୀଚିକା
* *ପଥେ ପଥେ ପଦରେଣୁ''

## ଆଧାର 
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:୨୦୧୩ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଆ ଔପନ୍ୟାସିକ
ଲେନାକାପାଭିର

{{Infobox drug
|drug_name        =
|image            =Lenacapavir.svg
|alt              =
|caption          =
|type             =

|pronounce        =
|tradename        =Sunlenca
|synonyms         =GS-CA1, GS-6207
|IUPAC_name       =N-[(1S)-1-{3-[4-chloro-3-(methanesulfonamido)-1-(2,2,2- trifluoroethyl)-1H-indazol-7-yl]-6-[3-(methanesulfonyl)-3- methylbut-1-yn-1-yl]pyridin-2-yl}-2-(3,5-difluorophenyl)ethyl]-2- [(3bS,4aR)-5,5-difluoro-3-(trifluoromethyl)-3b,4,4a,5-tetrahydro- 1H-cyclopropa[3,4]cyclopenta[1,2-c]pyrazol-1-yl]acetamide

|pregnancy_AU     =
|pregnancy_AU_comment=
|pregnancy_category=
|routes_of_administration=By mouth, subcutaneous
|onset            =
|duration_of_action=
|Drugs.com        =
|MedlinePlus      =
|legal_AU         =
|legal_AU_comment =
|legal_CA         =Rx-only
|legal_CA_comment =
|legal_DE         =
|legal_DE_comment =
|legal_EU         =Rx-only
|legal_EU_comment =
|legal_status     =
|DailyMedID       =Lenacapavir

|bioavailability  =
|protein_bound    =
|metabolism       =
|metabolites      =
|elimination_half-life=
|excretion        =
|C=39|Cl               =1
|F=10|H=32|N=7|O=5|S=2|SMILES           =CC(C)(C#Cc1ccc(-c2ccc(Cl)c3c(NS(C)(=O)=O)nn(CC(F)(F)F)c23)c([C@H](Cc2cc(F)cc(F)c2)NC(=O)Cn2nc(C(F)(F)F)c3c2C(F)(F)[C@@H]2C[C@H]32)n1)S(C)(=O)=O
|StdInChI         =1S/C39H32ClF10N7O5S2/c1-36(2,63(3,59)60)10-9-21-5-6-22(23-7-8-26(40)30-32(23)57(17-37(43,44)45)54-35(30)55-64(4,61)62)31(51-21)27(13-18-11-19(41)14-20(42)12-18)52-28(58)16-56-34-29(33(53-56)39(48,49)50)24-15-25(24)38(34,46)47/h5-8,11-12,14,24-25,27H,13,15-17H2,1-4H3,(H,52,58)(H,54,55)/t24-,25+,27-/m0/s1
|StdInChI_comment =
|StdInChIKey      =BRYXUCLEHAUSDY-WEWMWRJBSA-N
|density          =
|density_notes    =
|melting_point    =
|melting_high     =
|melting_notes    =
|boiling_point    =
|boiling_notes    =
|solubility       =
|specific_rotation=
}}

**ଲେନାକାପାଭିର** (ଇଂରାଜୀ ଭାଷାରେ  **Lenacapavir**), ବିକ୍ରୟ ନାମ **ସନଲେଙ୍କା,** ହେଉଛି ଆଣ୍ଟିରେଟ୍ରୋଭୁତାଣୁ ଶ୍ରେଣୀର ଔଷଧ ଯାହା ଏଚଆଇଭି/ଏଡସ ରୋଗର ଚିକିତ୍ସାରେ ବ୍ୟବହୃତ ହୁଏ । ଔଷଧ ପ୍ରତିରୋଧକ ରୋଗରେ ଏହା ଅନ୍ୟାନ୍ୟ ଔଷଧ ସ‌ହିତ ମିଳିତ ଭାବରେ ବ୍ୟବହୃତ ହୁଏ । ଏହା ପାଟିରେ ଦେବା ଆରମ୍ଭ ହୁଏ ଏବଂ ବର୍ଷକୁ ଦୁଇଥର ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ପ୍ରଥମ ବର୍ଷ  ପ୍ରାୟ ୪୨,୨୫୦ ଡଲାର ଥିଲା ଏବଂ ୨୦୨୨ରୁ ପ୍ରତିବର୍ଷ ୩୯,୦୦୦ ଡଲାର ଅଛି ।

## ଆଧାର
ଅନନ୍ତ ହେଗଡ଼େ ଅଶିସରା

**ଅନନ୍ତ ହେଗଡ଼େ ଅଶିସରା** ଜଣେ ଭାରତୀୟ ପରିବେଶବିତ୍ । ତାଙ୍କ ଘର କର୍ଣ୍ଣାଟକର ଉତ୍ତର କନ୍ନଡ଼ା ଜିଲ୍ଲାରେ । ସେ କର୍ଣ୍ଣାଟକ ସରକାରଙ୍କ କର୍ଣ୍ଣାଟକ ବାଇଓଡାଇଭର୍ସିଟି ବୋର୍ଡ଼ର ଚେୟାର୍‌ମ୍ୟାନ୍ ଭାବରେ କାମ କରୁଛନ୍ତି ।

## ପଶ୍ଚିମ ଘାଟ ପାଇଁ ଲଢ଼େଇ
ବିଶ୍ୱ ଐତିହ୍ୟ ସ୍ଥଳ ପଶ୍ଚିମ ଘାଟ ତଥା ପରିବେଶର ସୁରକ୍ଷା ପାଇଁ କାର୍ଯ୍ୟ କରୁଥିବା ସଂସ୍ଥା *ପଶ୍ଚିମ ଘାଟ ଟାସ୍କ ଫୋର୍ସ*ର ପୂର୍ବତନ ଅଧ୍ୟକ୍ଷ ସେ କାମ କରୁଥିଲେ । ସେ ପରିବେଶ ସୁରକ୍ଷା ପାଇଁ ସମର୍ପିତ ମାଲେନାଡୁର ଏକ ଗୋଷ୍ଠୀ *ବୃକ୍ଷ ରକ୍ଷା ଆନ୍ଦୋଳନ*ର ଆବାହକ ମଧ୍ୟ ଅଟନ୍ତି । ସେ କର୍ଣ୍ଣାଟକର ଶିମୋଗା ଜିଲ୍ଲାରେ ଅବସ୍ଥିତ ପଶ୍ଚିମ ଘାଟର ଅମ୍ବରାଗୁଡା ପାହାଡ଼ ରେଞ୍ଜ ଏବଂ ଏହାର ଆଖପାଖ ଅଞ୍ଚଳରେ ଖଣି କାର୍ଯ୍ୟକଳାପ ବିରୋଧରେ ଜନ ଆନ୍ଦୋଳନରେ ସମ୍ପୃକ୍ତ ଅଛନ୍ତି ।

କର୍ଣ୍ଣାଟକର ୧୦ଟି ପୁରୁଣା ଗଛକୁ ଆର୍ବୋରିଆଲ ଐତିହ୍ୟ ମାନ୍ୟତା ପାଇବା ପାଇଁ ସେ ପ୍ରୟାସ କରିଛନ୍ତି, ଯେଉଁଥିରେ ବଡ଼ ବରଗଛ, ବାଙ୍ଗାଲୋର (୪୦୦ ବର୍ଷ ପୁରୁଣା), ଆଡାନସୋନିଆ ଡିଜିଟାଟା - ମାଲଭାସି, ବିଜାପୁର ତାଲୁକ (୬୦୦ ବର୍ଷ ପୁରୁଣା), "ପିଲାଲି" ଗଛ ଫିକାସ ମାଇକ୍ରୋ କର୍ପସ, ବନବାସୀ, ଉତ୍ତର କନ୍ନଡ଼ା ଇତ୍ୟାଦି ଅନ୍ତର୍ଭୁକ୍ତ ।

## ଆଧାର
ଶ୍ରେଣୀ:ଭାରତୀୟ ପରିବେଶବିତ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କର୍ଣ୍ଣାଟକର ଲୋକ
ବରୁଣ ଆଦିତ୍ୟ

**ବରୁଣ ଆଦିତ୍ୟ** (ତାମିଲ:வரூன் ஆதித்யா; ଜନ୍ମ: ୧୯ ଜାନୁଆରୀ ୧୯୯୧) ଜଣେ ଭାରତୀୟ ୱାଇଲ୍ଡଲାଇଫ୍ ଫଟୋଗ୍ରାଫର୍ ଓ ପରିବେଶବିତ୍ । ୨୦୧୬ ମସିହାରେ ନ୍ୟାସନାଲ ଜିଓଗ୍ରାଫିକ୍ ନେଚର ଫଟୋଗ୍ରାଫର ଅଫ୍ ଦି ଇୟର ଭାବେ ପ୍ରଥମ ସ୍ଥାନ ହାସଲ କରିବା ପରେ, ତାଙ୍କର କାର୍ଯ୍ୟକୁ ଅନେକ ପ୍ରଶଂସା ମିଳିଛି ।

## ପେଷା 
୨୦୧୩ ମସିହାରେ, ନ୍ୟାସନାଲ ଜିଓଗ୍ରାଫିକ୍ ପ୍ରତିଯୋଗିତାରେ ବିଜୟୀ ହେବା ପରେ ତାଙ୍କୁ କୋଷ୍ଟାରିକା ଓ ପାନାମା ଭ୍ରମଣରେ ଆମେରିକୀୟ ଲ୍ୟାଣ୍ଡସ୍କେପ୍ ଫଟୋଗ୍ରାଫର୍ ମାଇକେଲ ମେଲଫୋର୍ଡଙ୍କ ସହ ଯୋଗ ଦେବାର ସୁଯୋଗ ମିଳିଥିଲା । ୨୦୧୬ ମସିହାରେ ସେ ନ୍ୟାସନାଲ ଜିଓଗ୍ରାଫିକ୍ ଫଟୋଗ୍ରାଫର୍ ଅଫ ଦି ଇୟର ପ୍ରତିଯୋଗିତାରେ ଆନିମଲ ପୋଟ୍ରେଟ୍ ବର୍ଗରେ ସମ୍ମାନଜନକ ପ୍ରଥମ ପୁରସ୍କାର ହାସଲ କରି ତାଙ୍କ ଫଟୋଗ୍ରାଫିକ୍ ଯାତ୍ରାରେ ଏକ ଗୁରୁତ୍ୱପୂର୍ଣ୍ଣ ସଫଳତା ହାସଲ କରିଥିଲେ । ତାଙ୍କର ଏହି ଅସାଧାରଣ ଫଟୋରେ ଏକ ସବୁଜ ରଙ୍ଗର ଭାଇନ୍ ସାପର ଆକର୍ଷଣୀୟ ଚିତ୍ର ଦେଖିବାକୁ ମିଳିଥିଲା, ଯାହାକୁ ବୈଜ୍ଞାନିକ ଭାବରେ ଏସିୟାନ୍ ଭାଇନ୍ ସ୍ନେକ୍ କୁହାଯାଏ । ଏହି ପ୍ରଶଂସା କେବଳ ବନ୍ୟଜନ୍ତୁଙ୍କ ଜଟିଳତାକୁ ଧରିବାରେ ତାଙ୍କର ଉଲ୍ଲେଖନୀୟ ଦକ୍ଷତା ଉପରେ ଆଲୋକପାତ କରିନଥିଲା ବରଂ ଏହି ଅନନ୍ୟ ପ୍ରଜାତିର ଆକର୍ଷଣୀୟ ସାପକୁ ସାମ୍ନାକୁ ଆଣିବାରେ ତାଙ୍କର ଦକ୍ଷତାକୁ ମଧ୍ୟ ଦର୍ଶାଇଥିଲା ।

## ପୁରସ୍କାର ଓ ସମ୍ମାନ 
* ନ୍ୟାସନାଲ୍ ଜିଓଗ୍ରାଫିକ୍ ନେଚର୍ ଫଟୋଗ୍ରାଫର୍ ଅଫ୍ ଦି ଇଅର୍ ୨୦୧୬

## ଆଧାର 
ଶ୍ରେଣୀ:୧୯୯୧ ଜନ୍ମ
ଖସଡ଼ା ପଞ୍ଜରା ସିଣ୍ଡ୍ରୋମ

**ଖସଡ଼ା ପଞ୍ଜରା ବା ସ୍ଲିପିଙ୍ଗ ରିବ ସିଣ୍ଡ୍ରୋମ** ( **SRS** ) ହେଉଛି ଏକ ଅବସ୍ଥା ଯେଉଁଥିରେ ଗୌଣ ପଞ୍ଜରା ହାଡ଼ ଗତିଶୀଳ ଥାଏ । ଏହାର ଲକ୍ଷଣ ମଧ୍ୟରେ ପିଞ୍ଜରାର ନିମ୍ନ ଭାଗ ବା ପେଟର ଉପର ଭାଗରେ ତୀବ୍ର ଯନ୍ତ୍ରଣା ହୁଏ ଯେତେବେଳେ ବାହୁ ଚଳାଯାଏ, ନଇଁ ପଡ଼ିବା ସମୟରେ ବା କାଶିଲେ ।  ଯନ୍ତ୍ରଣା ପ୍ରାୟଃ ଦୀର୍ଘକାଳୀନ ଅଟେ । ଏହା ଜଟିଳ ହେଲେ ଅବସାଦ ହୋଇପାରେ । ବିପଦ କାରକଗୁଡ଼ିକ ମଧ୍ୟରେ ଜେନେଟିକ୍ସ ଏବଂ ପୂର୍ବତନ ଆଘାତ ଥାଏ । ଯଦିଓ କିଛି ଅବସ୍ଥା ବର୍ଷ ବର୍ଷ ଧରି ରହିପାରେ । ମଧ୍ୟମ ବୟସ୍କ ଲୋକମାନେ ସାଧାରଣତଃ ପ୍ରଭାବିତ ହୁଅନ୍ତି । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୋଇପାରନ୍ତି । ଏହାକୁ ପ୍ରଥମେ ୧୯୧୯ ମସିହାରେ ଏଡଗାର ଫର୍ଡିନାଣ୍ଡ ସାଇରିଆକ୍ସ (Edgar Ferdinand Cyriax) ବର୍ଣ୍ଣନା କରିଥିଲେ, କିନ୍ତୁ ବର୍ତ୍ତମାନର ନାମ ୧୯୨୨ ମସିହାଠାରୁ ବ୍ୟବହୃତ ହୋଇଥିଲା।  

## ଆଧାର
ଟିଜ୍ ସିଣ୍ଡ୍ରୋମ

**ଟିଜ୍ ସିଣ୍ଡ୍ରୋମ** ହେଉଛି ଏକ କଷ୍ଟୋକଣ୍ଡ୍ରାଲ ମିଳନ ସ୍ଥାନରେ ପ୍ରଦାହ ଯାହା ସାଧାରଣତଃ ଗୋଟିଏ ପାର୍ଶ୍ୱର ଦ୍ୱିତୀୟ କିମ୍ବା ତୃତୀୟ ପଞ୍ଜରାରେ ହୁଏ । ଏହାର ଲକ୍ଷଣ ମଧ୍ୟରେ ସାମନା ଛାତିରେ ଦରଜ ଏବଂ ଫୁଲା ହୁଏ ।

କାରଣ ଅସ୍ପଷ୍ଟ ଅଟେ; ଯଦିଓ ଗୋଟିଏ ପ୍ରସ୍ତାବ ଅନୁସାରେ ସାମାନ୍ୟ ଆଘାତ ଯୋଗୁ ହୁଏ । ସୋରିଆଟିକ ଗଣ୍ଠି ପ୍ରଦାହ, ଛାତିରେ ଆଘାତ ବା ଅସ୍ତ୍ରୋପଚାର ଜନିତ ଏବଂ ଦୀର୍ଘକାଳୀନ କାଶ ଯୋଗୁ ହୋଇପାରେ । ଲକ୍ଷଣ ଓ ପରୀକ୍ଷା ପରେ ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇ ରୋଗ ନିର୍ଣ୍ଣୟ କରାଯାଏ । ଅଲଟ୍ରାସାଉଣ୍ଡ ଚିତ୍ରରେ ଫୁଲା ଦେଖାଇପାରେ ଏବଂ ପ୍ରଦାହକାରୀ ନିର୍ମାତାମାନେ ଉଚ୍ଚ ଦେଖାଯାଇ ପାରନ୍ତି । ଲକ୍ଷଣଗୁଡ଼ିକ କଷ୍ଟୋକଣ୍ଡ୍ରାଇଟିସ୍ ସହିତ ସମାନ କିନ୍ତୁ ଦୃଶ୍ୟମାନ ଫୁଲା ମଧ୍ୟ ଦେଖାଯାଏ । ଅତିରିକ୍ତ ଭାବରେ  ପ୍ରାୟ ଦ୍ୱିତୀୟରୁ ପଞ୍ଚମ ପଞ୍ଜରା କାଠି ଅଞ୍ଚଳରେ କଷ୍ଟୋଚଣ୍ଡ୍ରାଇଟିସ୍ ଏକାଧିକ ଦେଖାଯାଏ ।

ଚିକିତ୍ସାରେ ସାଧାରଣତଃ ଆଶ୍ୱାସନା, ବିଶ୍ରାମ ଏବଂ ସରଳ ଯନ୍ତ୍ରଣା ନିବାରକ ଔଷଧ ଦିଆଯାଏ ଯେପରିକି ପାରାସେଟାମୋଲ (ଏସିଟାମିନୋଫେନ୍) ଏବଂ ଆଇବୁପ୍ରୋଫେନ୍ ।  ବେଳେବେଳେ କର୍ଟିକୋଷ୍ଟେରଏଡ ଇଞ୍ଜେକ୍ସନ ବ୍ୟବହାର କରାଯାଇପାରେ |  ସାଧାରଣତ କିଛି ସପ୍ତାହରୁ କିଛି ମାସ ମଧ୍ୟରେ ଏହା ଉପଶମ ହୋଇଯାଏ । 

ଟିଜ୍ ସିଣ୍ଡ୍ରୋମ୍ ବିରଳ ରୋଗ ବୋଲି ବିଶ୍ୱାସ କରାଯାଏ । ଜରୁରୀକାଳୀନ ବିଭାଗରେ ପ୍ରାୟ ୧୫-୪୫% ଅଣହୃତ୍‌ପିଣ୍ଡ ସମ୍ବନ୍ଧୀୟ ଛାତି ଯନ୍ତ୍ରଣା ଅସ୍ଥିମାଂସପେଶୀ-ସ୍କେଲେଟାଲ୍ କାରଣରୁ ହୋଇଥାଏ । ବଡ଼ ପିଲା ଏବଂ ସାନ ବୟସ୍କମାନେ ସାଧାରଣରଃ ପ୍ରଭାବିତ ହୁଅନ୍ତି ।|  ଏହାକୁ ପ୍ରଥମେ ୧୯୨୧ ମସିହାରେ ଜର୍ମାନ ସର୍ଜନ ଆଲେକ୍ସଜାଣ୍ଡର୍ ଟିଜ ବର୍ଣ୍ଣନା କରିଥିଲେ ।

## ଆଧାର
ପୀପଲ ବାବା

**ପୀପଲ ବାବା** ବା **ସ୍ୱାମୀ ପ୍ରେମ ପରିବର୍ତ୍ତନ** ଜଣେ ଭାରତୀୟ ପରିବେଶବିତ୍ । ସେ ତାଙ୍କ ଟିମ୍ ସହ ଭାରତର ୧୮ଟି ରାଜ୍ୟର ୨୦୨ଟି ଜିଲ୍ଲାରେ ୨୦ ନିୟୁତରୁ ଅଧିକ ବୃକ୍ଷରୋପଣ କରିଛନ୍ତି । ସେ 'ଗିଭ୍ ମି ଟ୍ରିସ୍ ଟ୍ରଷ୍ଟ'ର ପ୍ରତିଷ୍ଠାତା ଯାହା ପରବର୍ତ୍ତୀ ୨୦୧୧ରେ ଏକ ବେସରକାରୀ ସଂଗଠନ ଭାବରେ ପଞ୍ଜୀକୃତ ହୋଇଥିଲା ।

## ପ୍ରାରମ୍ଭିକ ଜୀବନ
ସେ ୨୬ ଜାନୁଆରୀ ୧୯୬୬ରେ ଚଣ୍ଡିଗଡ଼ରେ ଭାରତୀୟ ସେନାର ଜଣେ ଡାକ୍ତରଙ୍କ ଘରେ ଜନ୍ମଗ୍ରହଣ କରିଥିଲେ । ତାଙ୍କ ଇଂରାଜୀ ଶିକ୍ଷକ ତାଙ୍କୁ ୧୧ ବର୍ଷ ବୟସରେ ୧୯୭୭ ମସିହାରେ ଗଛ ଲଗାଇବା ପାଇଁ ପ୍ରେରଣା ଦେଇଥିଲେ । ସେ ଇଂରାଜୀ ସାହିତ୍ୟ ଓ ସାମ୍ବାଦିକତାରେ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି ।

## ପେଷା 
ସେ ୧୯୮୪ ମସିହାରେ ଓଶୋ ରଜନୀଶଙ୍କଠାରୁ ସନ୍ନ୍ୟାସୀ ଗ୍ରହଣ କରିଥିଲେ, ଯିଏ ତାଙ୍କୁ "ସ୍ୱାମୀ ପ୍ରେମ ପରିବର୍ତ୍ତନ" ନାମ ଦେଇଥିଲେ । ବର୍ଷ ବର୍ଷ ଧରି ସ୍ୱାଧୀନ ଭାବେ ନିଜେ ବୃକ୍ଷରୋପଣ କରିବା ପରେ ସେ ୨୦୧୦ମସିହାରେ ଗିଭ୍ ମି ଟ୍ରିସ୍ ଟ୍ରଷ୍ଟ ପ୍ରତିଷ୍ଠା କରିଥିଲେ। ପରେ ୨୦୧୧ମସିହାରେ ସେ ଏକ ବେସରକାରୀ ସଂଗଠନ ଭାବେ ପଞ୍ଜୀକୃତ ହୋଇଥିଲା ।

କୋଭିଡ ମହାମାରୀ ସମୟରେ ସେ ଓ ତାଙ୍କ ଟିମ୍ ସାମାଜିକ ଦୂରତା ନିୟମ ପାଳନ କରି ବୃକ୍ଷରୋପଣ ଅଭିଯାନ ଜାରି ରଖିଥିଲେ । ପାଖାପାଖି ୪୩ ବର୍ଷ ମଧ୍ୟରେ ସେ ଓ ତାଙ୍କ ଟିମ୍ ଭାରତର ୧୮ଟି ରାଜ୍ୟର ୨୦୨ଟି ଜିଲ୍ଲାରେ ୨୦ ନିୟୁତ ଗଛ ଲଗାଇବାରେ ସଫଳ ହୋଇଛନ୍ତି ।

## ଆଧାର 
## ବାହାର ଲିଙ୍କ୍ 
* ଅଧିକାରିକ ୱେବସାଇଟ୍

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୬୬ ଜନ୍ମ
ଶ୍ରେଣୀ:ଚଣ୍ଡିଗଡ଼ର ଲୋକ
ଶ୍ରେଣୀ:ଭାରତୀୟ ପରିବେଶବିତ
ଲବଙ୍ଗଲତା ଦେବୀ

**ଲବଙ୍ଗଲତା ଦେବୀ** (୧୯୧୩-୨୭ ଜୁଲାଇ ୧୯୯୮) ଜଣେ ଭାରତୀୟ ଓଡ଼ିଆ-ଭାଷୀ ଲେଖିକା ଥିଲେ । ତାଙ୍କର ଅନୁବାଦ କୃତି *ଦୁଇ ସେର ଧାନ* ପାଇଁ ୧୯୭୮ରେ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ବାଲ୍ୟ ଜୀବନ ଓ ଶିକ୍ଷା 
ଲବଙ୍ଗଲତାଙ୍କ ଜନ୍ମ ଯାଜପୁର ଜିଲ୍ଲାର ବରୀ ଅଞ୍ଚଳରେ । ତାଙ୍କ ପିତାଙ୍କ ନାମ ହେଲା ମନମୋହନ ଜେନା ଓ ମାତା ହେଲେ ସୁଲୋଚନା ଦେବୀ । ପିଲାଦିନୁ ସେ କୁସୁପୁରରେ ଅଜା ନନ୍ଦକିଶୋର ଜେନାଙ୍କ ଘରେ ପ୍ରତିପାଳିତ ହୋଇଥିଲେ । କୁସୁପର ବିଦ୍ୟାଳୟରେ ଶିକ୍ଷାର୍ଜନ କରି ସେ ସରକାରୀ ବୃତ୍ତିରେ ଏଲାହାବାଦସ୍ଥିତ ପ୍ରୟାଗ ବିଶ୍ୱବିଦ୍ୟାଳୟ ଉଚ୍ଚ ଶିକ୍ଷା ଲାଭ କରିବାକୁ ଯାଇଥିଲେ । ସେଠାରେ ସେ ହିନ୍ଦୀରେ 'ବିଦୂଷୀ' ଉପାଧି ଲାଭ କରିଥିଲେ । ସ୍ନାତକୋତ୍ତର ଶ୍ରେଣୀରେ ନାମ ଲେଖାଇଥିଲେ ମଧ୍ୟ ଦ୍ୱିତୀୟ ବିଶ୍ୱଯୁଦ୍ଧର ଘନଘଟା ଯୋଗୁଁ ସେଥିରୁ ସେ ବଞ୍ଚିତ ହୋଇଥିଲେ ।

## ବୃତ୍ତିଗତ ଜୀବନ 
୧୯୩୮ରେ ମାମୁଁ ବିମ୍ବାଧର ବର୍ମା ଲବଙ୍ଗଲତାଙ୍କୁ କୁସୁପୁରର ସମାଜସେବୀ ନିଶାକର ଜେନାଙ୍କ ପୁତ୍ର ତଥା ସ୍ୱାଧିନତା ସଂଗ୍ରାମୀ ଓ ସୁସାହିତ୍ୟିକ ରାଜେନ୍ଦ୍ର ବର୍ମାଙ୍କ ସହ ବିବାହ କରାଇଦେଲେ । ତେବେ ସ୍ୱାଧିନତା ସଙ୍ଗ୍ରାମରେ ସ୍ୱାମୀଙ୍କ କାରାବରଣ ଯୋଗୁଁ ଚମ୍ପତିମୁଣ୍ଡା ଓ ବାବାସାଗର ବିଦ୍ୟାଳୟରେ ଶିକ୍ଷକତା କଲେ । ସେ ସ୍ୱାଧିନତା ସଂଗ୍ରାମୀମାନଙ୍କୁ ଗୋପନରେ ସାହାଯ୍ୟ କରିବା ସହ ନାରୀ ଜାଗରଣ ଓ ନାରୀ ସ୍ୱାଧିନତା ପାଇଁ ଉଦ୍ୟମ କରିଥିଲେ । ସେ ପରଦା ପ୍ରଥାର ବିରୋଧି ଥିଲେ । ଲବଙ୍ଗଲତା କୁସୁପୁର ମହିଳା ସମିତିର ସମ୍ପାଦକ ଓ ନନ୍ଦ କିଶୋର ବଳଙ୍କ ପତ୍ନୀ କୋକିଳା ଦେବୀ ସଭାପତି ଥିଲେ ।

## ରଚନାବଳୀ 
ଲହଙ୍ଗଲତାଙ୍କ ୩୦ରୁ ଉର୍ଦ୍ଧ୍ୱ ଗ୍ରନ୍ଥ ପ୍ରକାଶିତ । ସେ ଅନେକ କୃତି ହିନ୍ଦୀରୁ ଅନୁବାଦ କରିବା ସହ ଶିଶୁସାହିତ୍ୟ ଲେଖିଥିଲେ । ସାହିତ୍ୟକୃତି ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ୧୯୭୮ରେ ସମ୍ମାନୀତ କରିଥିଲା ।  ସେ ଜଣେ ସଂଗୀତଶିଳ୍ପୀ ଓ ଅଭିନେତ୍ରୀ ଥିଲେ । କବି ଜ୍ଞାନୀନ୍ଦ୍ର ବର୍ମା ତାଙ୍କ ଦିଅର ଥିଲେ ।  ସାମ୍ବାଦିକ ଶୁଭନ୍ଦୁ ବର୍ମା ହେଲେ ତାଙ୍କ ପୁଅ ।
* *ହସ ହସ ମୋର ପ୍ରିୟ* (୧୯୪୮)
* *ସ୍ୱପ୍ନର ସୁରଭି* (୧୯୬୮)
* *ମନର ମଣିଷ* (ଉପନ୍ୟାସ)
* *ଦୁଇ ସେର ଧାନ*
* *ନାରୀ ପ୍ରତିଭା*
* *ବିଦୂଷୀ ନାରୀ*
* *ବଡ଼ଲୋକଙ୍କ ମା*
* *ପତନ ଓ ଅଭ୍ୟୁଦୟ*
* *ଋଷିପତ୍ନୀ*
* *ଗଳ୍ପ ଚୟନ*
* *ବୀରାଙ୍ଗନା*
* *ସଞ୍ଚୟିତା*
* *କାଦମ୍ବରୀ* (ଅନୁବାଦ)
* *ରଘୁବଂଶ* (ଅନୁବାଦ)
* *ଦୁର୍ଗାଚରିତ* (ଅନୁବାଦ)

### ସମ୍ମାନ 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୭୮ (*ଦୁଇସେର ଧାନ* ପାଇଁ)
* ନୀଳଶୈଳ ସମ୍ମାନ
* ସ୍ୱାଗତିକା ସମ୍ମାନ
* ଯଦୁମଣି ସାହିତ୍ୟ ସଂସଦ ପକ୍ଷରୁ ସମ୍ମାନୀତ
* କାଳିକଲମ ପକ୍ଷରୁ ଶିଶୁସାହିତ୍ୟ ପାଇଁ ସମ୍ମାନୀତ

## ଆଧାର 
## ଅଧିକ ତଥ୍ୟ
ଶ୍ରେଣୀ:୧୯୧୩ ଜନ୍ମ
ଶ୍ରେଣୀ:୧୯୯୮ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଫାଇବ୍ରୋଆଡେନୋମା

**ଫାଇବ୍ରୋଆଡେନୋମା**, **ସ୍ତନ ମୂଷା** ଭାବରେ ମଧ୍ୟ ଜଣାଶୁଣା, ହେଉଛି ଏକ ପ୍ରକାର ଅଣ-ଗମ୍ଭୀର ସ୍ତନ କର୍କଟ ରୋଗ । ସେମାନେ ପ୍ରାୟ ଗୋଲାକାର, ଦୃଢ଼ ଏବଂ ସ୍ତନ ଭିତରେ ଘୁଞ୍ଚେଇବା ସହଜ ଥାଏ । ପ୍ରାୟ ୭୦% କ୍ଷେତ୍ରରେ ସେମାନେ ଏକକ ଭାବରେ ଦେଖାଯାଏ । ସେମାନେ ସ୍ତନ କର୍କଟ ସହିତ ଜଡିତ ନୁହଁନ୍ତି; ଯଦିଓ ଏହା ଫଳ ସ୍ୱରୂପ ଉଦ୍‌ବେଗ କିମ୍ବା ଅସମାନ ସ୍ତନ ଆକାର ହୋଇପାରେ | 

ଏହାର କାରଣ ଜଣା ପଡ଼ିନାହିଁ । ଗର୍ଭାବସ୍ଥାରେ କିମ୍ବା ହରମୋନ ପ୍ରତିସ୍ଥାପନ ଚିକିତ୍ସାରେ ସେମାନେ ଅଧିକ ଆଖିଦୃଶିଆ ହୋଇପାରନ୍ତି ଏବଂ ଋତୁବନ୍ଦ ପରେ ସଙ୍କୁଚିତ ହୋଇପାରନ୍ତି । ସେଗୁଡ଼ିକ ଭିତରେ ସଂଯୋଗକାରୀ ଓ ଗ୍ରନ୍ଥି ତନ୍ତୁମାନଙ୍କର ମିଶ୍ରଣ ଥାଏ । ରୋଗୀ ପରୀକ୍ଷା, ଅଲଟ୍ରାସାଉଣ୍ଡ, ମାମୋଗ୍ରାଫି ଏବଂ ଛୁଞ୍ଚି ବାୟୋପ୍ସିଦ୍ୱାରା ରୋଗ ନିର୍ଣ୍ଣୟ କରାଯାଇପାରେ ।  ଏହି ପରୀକ୍ଷା କରି ଏଥିରେ ସ୍ତନ କର୍କଟ ଏବଂ ଫାଇଲୋଡସ ଅର୍ବୁଦ (phyllodes tumors) ସହିତ ଅନ୍ୟ ପ୍ରକାରର ସ୍ତନ ପିଣ୍ଡୁଳା ରୋଗମାନଙ୍କର ଅନୁପସ୍ଥିତି ନିର୍ଣ୍ଣୟ କରାଯାଏ ।

ଯଦି କୌଣସି ଲକ୍ଷଣ ନଥାଏ ତେବେ ଆଶ୍ୱାସନା ଏବଂ ଅନୁସରଣ ବ୍ୟତୀତ କୌଣସି ଚିକିତ୍ସା ଆବଶ୍ୟକ ହୁଏନି ।  ଯଦି ଏହା ବିରକ୍ତିକର ହୁଏ ତେବେ ବାୟୋପ୍ସି କିମ୍ବା ଅସ୍ତ୍ରୋପଚାର ଅପସାରଣ ଏକ ବିକଳ୍ପ ଥାଏ ।  ଅନ୍ୟାନ୍ୟ କୌଶଳଗୁଡ଼ିକ ମଧ୍ୟରେ କ୍ରାୟୋଆବ୍ଲାସନ ଏବଂ ଉଚ୍ଚ-ତୀବ୍ରତା ଫୋକସ୍ ଅଲଟ୍ରାସାଉଣ୍ଡ (high-intensity focused ultrasound/HIFU) ଅନ୍ତର୍ଭୁକ୍ତ ଅଟେ । ଫାଇବ୍ରୋଡେନୋମା ପ୍ରାୟ ୨୫% ମହିଳାଙ୍କୁ ପ୍ରଭାବିତ କରିଥାଏ । ଏହି ରୋଗ ପ୍ରାୟ ୧୫ରୁ ୩୫ ବର୍ଷ ମଧ୍ୟରେ ଆରମ୍ଭ ହୁଏ । ସ୍ତନ ମଧ୍ୟରେ ଫାଇବ୍ରୋଆଡେନୋମାର ଅଧିକ ଗତିଶୀଳତା ଯୋଗୁ ଏହାର ନାମ ସ୍ତନ ମୂଷା ରଖାଯାଇଛି ।

## ଆଧାର
ଓଡ଼ିଶା ସରକାରଙ୍କ ଯୋଜନାସବୁର ତାଲିକା

ଭାରତରେ ଓଡ଼ିଶା ସରକାର ରାଜ୍ୟବାସୀଙ୍କ ପାଇଁ ସମୟ ସମୟରେ ବିଭିନ୍ନ କାର୍ଯ୍ୟକ୍ରମ ପ୍ରସ୍ତୁତ କରିଛନ୍ତି ଯାହାକୁ ଆମେ ସ୍କିମ୍ (ଯୋଜନା) ବୋଲି କହିଥାଉ । ନିମ୍ନରେ ସରକାରୀ ଯୋଜନାର ତାଲିକା ଗୁଡ଼ିକୁ ଉଲ୍ଲେଖ କରାଯାଇଛି । ଉପସ୍ଥିତ ତାଲିକାରେ ଜାତୀୟ ଯୋଜନାଗୁଡିକର ରାଜ୍ୟ କାର୍ଯ୍ୟକାରିତା (ଯଥା: ଜାତୀୟ ପୁଷ୍ଟିକର ମିଶନ୍; ମହିଳା ଏବଂ ଶିଶୁ ବିକାଶ ମନ୍ତ୍ରଣାଳୟ; ବାଲ୍ୟ ବିବାହ ନିଷେଧ ଆଇନ, ୨୦୦୬; ସମନ୍ୱିତ ଶିଶୁ ବିକାଶ ସେବା) ମଧ୍ୟ ଅନ୍ତର୍ଭୂକ୍ତ କରାଯାଇଛି ।

## ଓଡ଼ିଶା ସରକାରଙ୍କ ଯୋଜନା
## ଆଧାର
ଶ୍ରେଣୀ:ଭାରତ
ଶ୍ରେଣୀ:ଓଡ଼ିଶା ସରକାର
ଶ୍ରେଣୀ:ଓଡ଼ିଶା
ଶ୍ରେଣୀ:ଓଡ଼ିଶା ସରକାରଙ୍କଦ୍ୱାରା ପ୍ରଚଳିତ ଯୋଜନା
ଆମନିଓଟିକ ଫ୍ଲୁଇଡ୍ ଏମ୍ବୋଲିଜ୍ମ

**ଆମନିଓଟିକ ଫ୍ଲୁଇଡ୍ ଏମ୍ବୋଲିଜ୍ମ** (ଇଂରାଜୀ ଭାଷାରେ **Amniotic fluid embolism/** **AFE** ) ହେଉଛି ପ୍ରସବ ସମୟର ଏକ ଜଟିଳତା ଯେଉଁଥିରେ ଭ୍ରୁଣ ତନ୍ତୁ ମାତାର ରକ୍ତ ପ୍ରବାହରେ ପ୍ରବେଶ କରିବା ଫଳରେ ବିଭିନ୍ନ ସ୍ୱାସ୍ଥ୍ୟ ସମସ୍ୟା ଦେଖାଦେଇଥାଏ ।  ଆରମ୍ଭ ଶୀଘ୍ର ଗତିରେ ହୁଏ । ଏଥିରେ ଅମ୍ଳଜାନ ଚିକିତ୍ସା, ଇନ‌ଟ୍ୟୁବେସନ ଏବଂ ଭେଣ୍ଟିଲେସନ୍, ରକ୍ତଦାନ କିମ୍ବା କାର୍ଡିଓପଲମୋନାରୀ ପୁନଃ ଉଦ୍ଧାର (CPR) ହୋଇପାରେ । ଏହି ଅବସ୍ଥା ପ୍ରଥମେ ୧୯୨୬ ମସିହାରେ ବର୍ଣ୍ଣନା କରାଯାଇଥିଲା ।

## ଆଧାର
ରୁମିନେସନ ସିଣ୍ଡ୍ରୋମ

**ରୁମିନେସନ ସିଣ୍ଡ୍ରୋମ** ହେଉଛି ଏକ ବ୍ୟାଧି ଯେଉଁଥିରେ ଖାଇବା ପରେ ଅଧିକାଂଶ ଖାଦ୍ୟ ସ୍ୱତଃ ବାହାରକୁ ବାହାରିଆସେ । ସାଧାରଣତଃ ବାନ୍ତି ଅନୁଭବ, ସାମାନ୍ୟ ଅଇ ହୁଏ ଏବଂ ଖାଦ୍ୟ ହଜମ ହୁଏନି । ମାନସିକ ଚାପ କିମ୍ବା ଗ୍ୟାଷ୍ଟ୍ରୋଏଣ୍ଟେରାଇଟିସ୍ ପରି ରୋଗ  ଏହାକୁ ଟ୍ରିଗର କରୁଥିବା ହୋଇପାରେ ।  ସମାନ ଦେଖାଯାଉଥିବା ଅନ୍ୟାନ୍ୟ ରୋଗ ଯଥାକ୍ରମେ  

ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ, 

ଏସୋଫେଜିଆଲ ଆଚାଲାସିଆ, ଗ୍ୟାଷ୍ଟ୍ରୋପାରେସିସ ଓ ବୁଲିମିଆ ନର୍ଭୋସା ହୋଇପାରେ ।  ଫାଇବ୍ରୋମ୍ୟାଲ୍‌ଜିଆ କିମ୍ବା ଖାଇବା ବ୍ୟାଧି ଥିବା ଲୋକଙ୍କ ମଧ୍ୟରୁ ୧୦% ପ୍ରଭାବିତ ହୋଇପାରନ୍ତି । ପିଲାମାନଙ୍କ ମଧ୍ୟରେ ପୁଅଙ୍କ ଅପେକ୍ଷା ଝିଅମାନେ ଅଧିକ ପ୍ରଭାବିତ ହୁଅନ୍ତି ।  ଏହି ଅବସ୍ଥା ପ୍ରଥମେ ୧୬୧୮ ମସିହାରେ  ବର୍ଣ୍ଣନା କରାଯାଇଥିଲା | 

## ଆଧାର
ଗୋବିନ୍ଦ ଚନ୍ଦ୍ର ମିଶ୍ର

**ଗୋବିନ୍ଦ ଚନ୍ଦ୍ର ମିଶ୍ର** (୩୧ ଡିସେମ୍ବର ୧୮୮୮ - ୩୧ ଏପ୍ରିଲ ୧୯୬୬) ଜଣେ ଓଡ଼ିଆ ସ୍ୱାଧିନତା ସଂଗ୍ରାମୀ, ରାଜ୍ୟସଭା ସାଂସଦ ଓ ସାହିତ୍ୟିକ । ସେ ନିଜ ଆତ୍ମଜୀବନୀ 'ଜାତୀୟ ଜୀବନର ଆତ୍ମପ୍ରକାଶ' ନିମନ୍ତେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଗାନ୍ଧୀବାଦୀ ରୀତିନୀତି, ଚିନ୍ତାଚେତନାଦ୍ୱାରା ପ୍ରଭାବିତ ଗୋବିନ୍ଦ ଚନ୍ଦ୍ର ଜଣେ ସାମାଜିକ କର୍ମୀ, ସତ୍ୟାଗ୍ରହୀ ତଥା ରାଜନୈତିକ କର୍ମୀ ଭାବେ ମଧ୍ୟ ଜଣାଶୁଣା ।

## ପ୍ରାରମ୍ଭିକ ଜୀବନ 
ଗୋବିନ୍ଦ ଚନ୍ଦ୍ର ଓଡ଼ିଶାର ପୂର୍ବତନ ଗଡ଼ଜାତ ଦଶପଲ୍ଲାରେ ଜନ୍ମଗ୍ରହଣ କରିଥିଲେ । ମାତ୍ର ୭ ବର୍ଷ ବୟସରେ ପିତାମାତାଙ୍କୁ ହରାଇ ଉତ୍କଟ ଦାରିଦ୍ର୍ୟ ମଧ୍ୟରେ ବାଲ୍ୟଶିକ୍ଷା ଲାଭ କଲେ । ନୟାଗଡ଼ ରାଜାଙ୍କ ସହାୟତାରେ ସେ ୧୯୧୦ରେ ମାଇନର ପାଶ୍ କଲେ । ପୁଣି କନିକା ରାଜାଙ୍କ ସହାୟତାରେ କଟକ ମିସନ ସ୍କୁଲରେ ୮ମରୁ ୧୧ଶ ପଢ଼ିଲେ । ୧୯୧୪ରେ ଦଶପଲ୍ଲା କନ୍ଧମେଳି ଆରମ୍ଭ ହେଲା । ସେଥିରେ ସଂପୃକ୍ତ ହେବାରୁ ସେ ଇଂରେଜଙ୍କ ଚକ୍ଷୁଶୁଳ ହେଲେ । ସେ ଗିରଫ ହେଲେ ମାତ୍ର କୌଣସି ମତେ ଖସିଯାଇ କଟକ ଛାଡ଼ି କଲିକତା ଶାନ୍ତିନିକେତନ ପଳାଇ ଗଲେ । ସେଠାରେ ସେ ଗୁରୁଦେବ ରବୀନ୍ଦ୍ରନାଥ ଠାକୁରଙ୍କ ପରାମର୍ଶ କ୍ରମେ ସି ଏଫ୍ ଆଣ୍ଡୃଜଙ୍କୁ ଦେଖା କଲେ । ବଡ଼ଲାଟଙ୍କୁ ଦଶପଲ୍ଲାର ପ୍ରଜା ଅତ୍ୟାଚାର ସଂପର୍କରେ ଲେଖିଲେ । ମାତ୍ର ବଡ଼ଲାଟଙ୍କ ଉଦାସୀନତା ତାଙ୍କ ସଂଗ୍ରାମୀ ଜୀବନର ଗତିପଥକୁ ବଦଳାଇଦେଲା । ସେ ନେତାଜୀ ସୁଭାଷ, ଅରବିନ୍ଦ ଘୋଷଙ୍କ ଯୋଗସୂତ୍ର ରଖି ବିପ୍ଳବାତ୍ମକ କାର୍ଯକ୍ରମରେ ଭାଗ ନେଲେ । ପୁନଶ୍ଚ ଆଣ୍ଡୃଜଙ୍କ ସୁପାରିଶ କ୍ରମେ ସେ ସାବରମତୀ ଆଶ୍ରମରେ ଗାନ୍ଧିଜୀଙ୍କୁ ଭେଟିଲେ । ୧୯୧୮ରେ ମହାତ୍ମାଙ୍କ ନିର୍ଦ୍ଦେଶରେ ସେ 'ଚରଖା ଓ ଖଦି' ଆନ୍ଦୋଳନରେ ଯୋଗ ଦେଲେ । ଏପରି କରିବାରେ ସେ ଥିଲେ ପ୍ରଥମ ଓଡ଼ିଆ । ୧୯୧୯ରେ ସେ ଗାନ୍ଧିଜୀଙ୍କ ନିର୍ଦ୍ଦେଶରେ ପଞ୍ଜାବର ଜାଲିଆନାୱାଲାବାଗ ହତ୍ୟାକାଣ୍ଡ ପରେ ମୁମୁର୍ଷୁମାନଙ୍କ ସେବା ପାଇଁ ଗୋଟିଏ ସେବାଦଳର ନେତୃତ୍ୱ ନେଇ ସେଠାକୁ ଗଲେ । ସେଠାରୁ ଫେରି ସେ ଓଡ଼ିଶାର ଦୁର୍ଭିକ୍ଷ ଓ ମହାମାରୀ ସଂପର୍କରେ ମହାତ୍ମାଙ୍କ ଦୃଷ୍ଟି ଆକର୍ଷଣ କଲେ । ଗାନ୍ଧିଜୀଙ୍କ ଅନାଗ୍ରହ ଦେଖି ସେ ଥରେ କହିଲେ 'ବାପୁଜୀ ଜୋ ମରଗୟେ ହେଁ ଆପ ଉନକେଲିୟେ ତକଲିଫ୍ ଉଠା ସକତେ ହେଁ, ଲେକିନ ଯୋ ମର୍ ରହେହେଁ ଉନକେଲିୟେ ଆପ୍ ଜରାଭି ଶୋଚତେ ନହିଁ' ।  ଫଳରେ ୧୯୨୦ରେ ଓଡ଼ିଶାରେ ଦୁର୍ଭିକ୍ଷ ପ୍ରପୀଡ଼ିତଙ୍କୁ ସାହାଯ୍ୟ କରିବାକୁ ଠକ୍କର ବାପାଙ୍କ ସହିତ ଓଡ଼ିଶା ଆସିଲେ । ଓଡ଼ିଶାରେ ସେ ସେବା ସହିତ ଅସହଯୋଗ ଆନ୍ଦୋଳନର ବାର୍ତ୍ତା ପ୍ରଚାର କଲେ ।

## ରାଜନୈତିକ ଜୀବନ 
୧୯୨୫ରେ କଟକର ଚମ୍ପାପୁରଠାରେ ଗାନ୍ଧି ସେବାଶ୍ରମ ପ୍ରତିଷ୍ଠା କଲେ । ବିଦେଶି ଦ୍ରବ୍ୟ ବର୍ଜନ, ଭାରତଛାଡ଼ ଆନ୍ଦୋଳନ, ଲବଣ ସତ୍ୟାଗ୍ରହରେ ଯୋଗ ଦେଇ ଜୀବନର ଅଧିକାଂଶ ସମୟ କାରାଗାରରେ କଟାଇ ଦେଇଥିଲେ । ସ୍ୱାଧିନତା ପରେ ସେ ୧୯୫୬ରେ ରାଜ୍ୟସଭାର ସାଂସଦ ହୋଇଥିଲେ । ଗ୍ରାମ ସ୍ୱରାଜ ଉପରେ ସେ ପାର୍ଲିଆମେଣ୍ଟରେ ଦେଇଥିବା ଭାଷଣ ଆଜି ବି ଏକ ଗୁରୁତ୍ୱପୂର୍ଣ୍ଣ ଦଲିଲ ଭାବେ ଗଣାହୁଏ । ଆଜୀବନ ଗ୍ରାମାଞ୍ଚଳମାନଙ୍କରେ ସେ ଖଦୀ ଆନ୍ଦୋଳନ, ଅନ୍ଧବିଶ୍ୱାସ ଦୂରୀକରଣ, କୁଷ୍ଠ ନିରାକରଣ, ଶିକ୍ଷାର ବିକାଶ, ବିଦ୍ୟାଳୟ ସ୍ଥାପନ, ସ୍ୱାସ୍ଥ୍ୟସେବାର ଉନ୍ନତିକରଣ ଭଳି ବହୁବିଧ କାର୍ଯ୍ୟରେ ନିଜକୁ ନିୟୋଜିତ କରିଥିଲେ ।

## ସାହିତ୍ୟ ସର୍ଜନା 
କାରାଗାରରେ ଥିଲାବେଳେ ସେ ଅନେକ ପୁସ୍ତକ ଲେଖିଥିଲେ । ବାଳଗଙ୍ଗାଧର ତଳକଙ୍କ 'ଗୀତା ରହସ୍ୟ'କୁ ଓଡ଼ିଆରେ ଅନୁବାଦ କରିବା ସହ ୩ ଭାଗରେ ନିଜ ଆତ୍ମଜୀବନୀ 'ଜାତୀୟ ଜୀବନର ଆତ୍ମପ୍ରକାଶ' ଲେଖିଥିଲେ । ସେଥିପାଇଁ ସେ ଓଡ଼ିଶା ସାହିତ୍ୟ ଏକାଡ଼େମୀଦ୍ୱାରା ପୁରସ୍କୃତ ହୋଇଥିଲେ । ଉତ୍କଳ ସାହିତ୍ୟ ସମାଜ, ଶ୍ରୀରାମଚନ୍ଦ୍ର ଭବନରେ ତାଙ୍କ ପ୍ରତିକୃତି ସ୍ଥାନୀତ । 

* *ଗାନ୍ଧିଙ୍କ ଜୀବନ ଚରିତ
* *ଦେଶର ଆହ୍ୱାନ
* *କଙ୍ଗ୍ରେସର ଆହ୍ୱାନ
* *ଜାତିର ଆହ୍ୱାନ
* *ଅନାସକ୍ତ ଯୋଗ
* *ସତ୍ୟବାଣୀ
* *କାରାଗାର କାହାଣୀ
* *ହିନ୍ଦ୍ ସ୍ୱରାଜ୍ୟ
* ''ବାଳଗଙ୍ଗାଧର ତିଳକଙ୍କ 'ଗୀତା ରହସ୍ୟ'
* ''ଜାତୀୟ ଜୀବନର ଆତ୍ମପ୍ରକାଶ ୧ମ, ୨ୟ, ୩ୟ (ଆତ୍ମଜୀବନୀ)

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର 'ଜାତୀୟ ଜୀବନର ଆତ୍ମପ୍ରକାଶ' ପାଇଁ ୧୯୫୬, ୧୯୫୭ ଏବଂ ୧୯୫୮ ମସିହା ପାଇଁ

## ଆଧାର 
ଶ୍ରେଣୀ:୧୮୮୮ ଜନ୍ମ
ଶ୍ରେଣୀ:୧୯୬୬ ମୃତ୍ୟୁ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଖମୁ ରାମ ବିଷ୍ଣୋଇ

**ଖମୁ ରାମ ବିଷ୍ଣୋଇ** (ଜନ୍ମ: ୧୯୬୬) ଜଣେ ଭାରତୀୟ ପରିବେଶବିତ୍ । କୃପାଶଙ୍କର ପଟେଲ ବିଷ୍ଣୋଇ ମଧ୍ୟ ତାଙ୍କ ସହ ଯୋଡ଼ି ହୋଇଥିଲେ । ପ୍ଲାଷ୍ଟିକ ପ୍ରଦୂଷଣ ବିରୋଧରେ ଲଢ଼େଇ ପାଇଁ ୨୪ ଫେବୃଆରୀ ୨୦୧୩ରେ ତାଙ୍କୁ *ଏକ୍ସଟ୍ରାଓର୍ଡ଼ିନାରୀ ଇଣ୍ଡିଆନ୍ ମ୍ୟାନ୍* ପୁରସ୍କାରରେ ସମ୍ମାନିତ କରାଯାଇଥିଲା ।

୨୦୧୭ ମସିହାରେ ବିଷ୍ଣୋଇ ସମ୍ପ୍ରଦାୟର ସହଯୋଗୀ ସଂସ୍ଥା ଆଦର୍ଶ ନବଜ୍ୟୋତି ବିକାଶ ଅନୁଷ୍ଠାନ ରାମଲୀଳା ମଇଦାନରୁ ଜନ୍ତରମନ୍ତର ପର୍ଯ୍ୟନ୍ତ ଏକ ସଚେତନତା ଅଭିଯାନ ଆୟୋଜନ କରିଥିଲା, ଯାହାର ନେତୃତ୍ୱ ନେଇଥିଲେ ଖମୁରାମ ଓ ରାଣାରାମ ବିଷ୍ଣୋଇ । ଏହି ପଦଯାତ୍ରାରେ ୨୫୦ରୁ ଅଧିକ ଅନ୍ତର୍ଜାତୀୟ ଓ ଜାତୀୟ ପରିବେଶବିତ ଅଂଶଗ୍ରହଣ କରିଥିଲେ ।

## ପୁରସ୍କାର 
#*ଜିଓ ଦିଲ୍ ସେ*.
#*ଏକ୍ସଟ୍ରାଓର୍ଡ଼ିନାରୀ ଇଣ୍ଡିଆନ୍ ମ୍ୟାନ୍* ପୁରସ୍କାର
#*ସିଦ୍ଧାର୍ଥ ସୋସିଆଲ୍ ଆୱାର୍ଡ଼* (୨୦୧୬).

## ଆଧାର 
ଶ୍ରେଣୀ:୧୯୬୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ପରିବେଶବିତ
ପୋଷ୍ଟ-ଡୁରାଲ-ରନ୍ଧ୍ର ମୁଣ୍ଡବିନ୍ଧା

**ପୋଷ୍ଟ-ଡୁରାଲ-ରନ୍ଧ୍ର ମୁଣ୍ଡବିନ୍ଧା,** (**PDPH**), ଅନ୍ୟ ନାମ ସ୍ପାଇନାଲ ମୁଣ୍ଡ ବିନ୍ଧା, ଡୁରା ମ୍ୟାଟର କଣା ହୋଇଗଲେ ହୁଏ । ଏହାର ଲକ୍ଷଣ ମଧ୍ୟରେ ସାଂଘାତିକ ମୁଣ୍ଡ ବିନ୍ଧା ହୁଏ ଯାହା ଠିଆ ହେଲେ ଅଧିକ ହୁଏ ଓ ତଳେ ଶୋଇଗଲେ କମିଯାଏ । ରୋଗ ଜଟିଳ ହେଲେ କ୍ରନିଆଲ ସମସ୍ୟା, ସବ୍‌ଡୁରାଲ ରକ୍ତଗୁଳ୍ମ ଓ ସେରେବ୍ରାଲ ଶିରା ସାଇନସ ଥ୍ରୋମ୍ବୋସିସ ହୋଇପାରେ । ବିପଦ କାରକଗୁଡ଼ିକ ମଧ୍ୟରେ ପୂର୍ବ ମୁଣ୍ଡବିନ୍ଧାର ଇତିହାସ ଥିବା ଏବଂ କମ୍ ବଡିମାସଇଣ୍ଡେକ୍ସ (BMI) ଅନ୍ତର୍ଭୁକ୍ତ । ଏହା ସାଧାରଣତଃ ପାଞ୍ଚ ଦିନ ମଧ୍ୟରେ ହୁଏ ଓ କ୍ୱଚିତ୍ ତୁରନ୍ତ ଆରମ୍ଭ ହୁଏ । ଏହାର ଅନ୍ତର୍ନିହିତ ପ୍ରଣାଳୀରେ ମସ୍ତିଷ୍କର ତରଳ ସ୍ତର ହ୍ରାସ ପାଇ ସେରେବ୍ରୋସ୍ପାଇନାଲ୍ ଫ୍ଲୁଇଡ୍ (CSF) ଗଳନ ହୁଏ । ଯଦି କଟିଙ୍ଗ ଛୁଞ୍ଚି ବ୍ୟବହାର କରୁଛନ୍ତି, ଏକ ଛୋଟ ବରଂ ବଡ଼ ଆକାର ମଧ୍ୟ କମ୍ ବିପଦ ସହିତ ଜଡିତ ହୁଏ । ଏପିଡୁରାଲ୍ ରକ୍ତ ପ୍ୟାଚ୍ ୧୯୬୦ରୁ ବ୍ୟବହୃତ ହେଲା ।

## ଆଧାର
ରଣରାମ ବିଷ୍ଣୋଇ

**ରଣରାମ ବିଷ୍ଣୋଇ** ଜଣେ ଭାରତୀୟ ପରିବେଶବିତ୍ । ସେ ରାଜସ୍ଥାନର ଯୋଧପୁର ନିକଟସ୍ଥ ଏକାଲଖୋରୀ ଗାଆଁର ବାସିନ୍ଦା । ଗାଆଁ ନିକଟରେ ଥିବା ମରୁଭୂମି ଓ ଶୁଖିଲା ଅଞ୍ଚଳରେ ସେ ବୃକ୍ଷରୋପଣ ଆରମ୍ଭ କରିଥିଲେ । ସେ ଏକାକୀ ୨୫ ବିଘା ଜମିରେ ୨୭ ହଜାରରୁ ଅଧିକ ଗଛ ଲଗାଇଛନ୍ତି । ତାଙ୍କୁ ଅଞ୍ଚଳବାସୀ ଆହୁ "ଟ୍ରି-ମ୍ୟାନ୍" ବୋଲି ଜାଣନ୍ତି ।

ସେ ବିଶ୍ୱାସ କରନ୍ତି ଯେ ପୃଥିବୀରେ ମଣିଷ ଅପେକ୍ଷା ଅଣମାନବୀୟ ପ୍ରଜାତିଙ୍କର ସମାନ ବା ଅଧିକ ଅଧିକାର ରହିଛି । ସେ କହନ୍ତି, "ଆମେ ଏଠାରେ ଅବତରଣ କରିବା ପୂର୍ବରୁ ଉଦ୍ଭିଦ ଓ ପ୍ରାଣୀମାନେ ପୃଥିବୀରେ ଥିଲେ । ପୃଥିବୀରେ ସେମାନଙ୍କର ଆମଠାରୁ ଅଧିକ ଅଧିକାର ଅଛି ଏବଂ ଯଦି ଆମେ ସେମାନଙ୍କୁ ଏହା ଦେଇ ପାରିବୁ ନାହିଁ ତେବେ ଆମେ ନିଶ୍ଚିତ କରିପାରିବୁ ଯେ ଆମେ ଆମ ଲୋଭରେ ସେମାନଙ୍କୁ ନଷ୍ଟ କରିବୁ ନାହିଁ ।"

ତାଙ୍କ ସହକର୍ମୀ ହେଉଛନ୍ତି ଖମୁ ରାମ ବିଷ୍ଣୋଇ, ଯିଏକି ପଗଡ଼ି ମଣିଷ ଭାବରେ ମଧ୍ୟ ପରିଚିତ । ଏହିସବୁ ଗଛ ଲଗାଇ ସେ ମରୁଭୂମିକୁ ତାଙ୍କ ଗାଆଁ ଉପରେ ବିସ୍ତାର କରିବାକୁ ଦେଇନଥିଲେ ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ପରିବେଶବିତ